hotchpotch/miracl-hf-unified huggingface dataset:
หอศาสตราคม
หอศาสตราคม หรือ หอพระปริตร ตั้งอยู่ในกำแพงแก้วด้านทิศตะวันออกเฉียงเหนือของพระที่นั่งอมรินทรวินิจฉัยมไหยสูรยพิมาน ตรงข้ามกับพระที่นั่งดุสิตาภิรมย์ รัชกาลที่ 1 โปรดเกล้าฯ ให้สร้างเห็นพระที่นั่งโถง ลักษณะเดียวกับพระที่นั่งดุสิตาภิรมย์ รัชกาลที่ 4 พระบาทสมเด็จพระจอมเกล้าเจ้าอยู่หัว โปรดเกล้าให้รื้อพระที่นั่งองค์เดิมแล้วสร้างหอศาสตราคม เพื่อให้พระสงฆ์ฝ่ายรามัญนิกาย ทำพิธีสวดพระพุทธมนต์สัตปริตรคาถาเสกน้ำพระพุทธมนต์ สำหรับสรงพระพักต์ และ น้ำสรง ตลอดทั่งประพรมรอบพระมหามณเฑียร ในอดีตเมื่อมีการศึกสงครามได้ประกอบพิธีปลุกเสกเครื่องรางของขลัง เพื่อมอบเป็นขวัญกำลังใจให้แก่ทหารในการรบ ด้วยเหตุนี้จึงเขียนลายเครื่องอาวุธโบราณ ไว้ที่บานประตูหน้าต่างทุกบาน
รัชกาลที่ 4 รัชกาลที่ 5 รัชกาลที่ 6 และรัชกาลที่ 7 มีการสวดทำน้ำพระพุทธมนต์ถวายสรง และนิมนต์พระสงฆ์เข้าประพรมน้ำพระพุธมนต์รอบพระมหามณเฑียรทุกวัน ปัจจุบันนิมนต์พระสงฆ์สวดทำน้ำพระพุทธมนต์ และประพรมรอบพระมหามณเฑียรเฉพาะวันธรรมสวนะเท่านั้น ส่วนการถวายน้ำพระพุทธมนต์สำหรับสรง ยังคงถวายทุกวัน ตามโบราณราชประเพณี และเนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม พ.ศ. 2530,พระราชพิธีมหามงคลเฉลิมพระชนมพรรษา 6 รอบ 5 ธันวาคม พ.ศ. 2542,พระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550 และ พระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 หอศาสตราคมแห่งนี้ ใช้ในการประกอบพิธีพลีกรรมตักน้ำ และเสกน้ำพระพุทธมนต์ศักดิ์สิทธิ์ในกรุงเทพมหานคร ก่อนที่จะนำไปประกอบรัฐพิธีเสกทำน้ำพระพุทธมนต์ศักดิ์สิทธิ์ เพื่อทูลเกล้าทูลกระหม่อมถวายพระบาทสมเด็จพระเจ้าอยู่หัว ในพระราชพิธีเสด็จออกมหาสมาคมรับการถวายพระพรชัยมงคล เนื่องในโอกาสดังกล่าว
ลักษณะเป็นอาคารทรงไทย รูปสี่เหลี่ยมผืนผ้า ชั้นเดียว ยกพื้นสูง 1 เมตร 50 เซนติเมตร มีบันไดทางขึ้นทางด้านทิศตะวันตก หลังคามุงกระเบื้องดินเผาเคลือบสี ประดับช่อฟ้า ใบระกา หางหงส์ ลงรักประดับกระจก หน้าบันเป็นไม้จำหลักลายปิดทอง รูปเทวดาประทับยืนบนแท่น หัตถ์ขวาทรงตรี หัตถ์ซ้ายทรงพระขรรค์ มีลายกระหนกก้านขดเทพนม เป็นลายประกอบบนพื้นกระจกสี พระทวารมีซุ้มเรือนแก้วลายดอกเบญจมาศ ตัวบานเขียนลายน้ำทอง เป็นเครื่องราชกกุธภัณฑ์ เครื่องราชอิสริยาภรณ์ เครื่องประกอบพระบรมราชาอิสริยยศ พระแสงอัษฎาวุธ และพระแสงราชศัสตราวุธ ภายในแบ่งเป็น 2 ห้อง ห้องทางดานทิศเหนือ เป็นห้องสำหรับทำพิธีสวดพระพุทธมนต์ มีพระประธานองค์ใหญ่ที่มีโครงสร้างภายในสานด้วยไม้ไผ่ ในรายการแฟนพันธุ์แท้ 2006 ตอน พระพุทธรูป ที่ออกอากาศเมื่อวันที่ 5 พฤษภาคม 2549 และ 12 พฤษภาคม 2549 ได้มีการระบุชื่อพระพุทธรูปองค์ดังกล่าว มีชื่อว่า "พระพุทธปริตร" ห้องด้านทิศใต้เป็นห้องเก็บเครื่องเกี่ยวกับพิธี
พระปรัศว์ (หมู่พระมหาปราสาท)
พระปรัศว์ ในกำแพงแก้วพระมหาปราสาท มี 2 พระปรัศว์ ดังนี้
สร้างขึ้นในรัชกาลที่ 1 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง ตั้งอยู่ทางด้านซ้ายหรือทิศตะวันตกของพระที่นั่งพิมานรัตยา เป็นเรือนข้างตามแบบแผนพระมหามณเฑียร ตัวอาคารทอดยาวจากทิศเหนือไปใต้ มีบันไดทางขั้นทางทิศตะวันออกสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาล บานพระทวารและพระบัญชรเขียนลายทอง เป็นลายนกไม้กระบวนจีน
สร้างขั้นในรัชกาลที่ 5 เป็นอาคารทรงไทยรูปสี่เหลี่ยมผืนผ้า ก่ออิฐถือปูนชั้นเดียว ยกพื้นสูง เป็นเรือนข้างตามแบบแผนพระมหามณเฑียร ตัวอาคารทอดยาวจากทิศตะวันออกไปตะวันตก มีบันไดทางขั้นฃสองแห่ง ด้านในเป็นห้อง มีพระทวารสองบาน หลังคามุงกระเบื้องดินเผาเคลือบสี มีมุขลดสองชั้น ประดับช่อฟ้า ใบระกา หางหงส์ หน้าบันประดับปูนปั้นเป็นลายดอกพุดตาลไม่ปิดทอง บานพระทวารและพระบัญชรเขียนลายทอง เป็นลายนกไม้กระบวนจีน
โอไดบะ
โอไดบะ () เป็นเกาะจำลองขนาดใหญ่ซึ่งสร้างขึ้นจากการถมทะเลบริเวณอ่าวโตเกียวในแขวงโคโตและแขวงชินางาวะในกรุงโตเกียว ประเทศญี่ปุ่น
แรกเริ่ม โอไดบะสร้างขึ้นใน ค.ศ. 1853 เพื่อประโยชน์ในการป้องกันประเทศ เมื่อเข้าสู่คริสต์ศตวรรษที่ 20 โอไดบะได้เติบโตอย่างรวดเร็วในฐานะเขตท่าเรือ จนถึงช่วงทศวรรษที่ 1990 โอไดบะได้กลายเป็นย่านการค้า ย่านพักอาศัย และนันทนาการที่ใหญ่โตแห่งหนึ่ง โอไดบะ และมินาโตมิไร 21 (みなとみらい21 "Minato Mirai 21") ในจังหวัดโยโกฮามะ เป็นเขตชายฝั่งเพียง 2 สองแห่งในเขตโตเกียวและปริมณฑลที่สามารถเข้าถึงได้โดยที่ไม่ได้เป็นเขตอุตสาหกรรมหรือท่าเรือ
แคท รัตกาล
แคท รัตกาล นักร้องเพลงลูกทุ่งหญิงไทย สังกัดค่ายอาร์สยาม ในเครือบริษัท อาร์เอส จำกัด (มหาชน)
แคท รัตกาล มีชื่อจริงว่า พุทธชาติ ยศแก้วอุด เกิดเมื่อวันพุธที่ 30 พฤษภาคม พ.ศ. 2516 เกิดที่จังหวัดลำปาง จบการศึกษาระดับปริญญาตรีจากมหาวิทยาลัยราชภัฏลำปาง เข้าสู่วงการบันเทิงด้วยการคว้าตำแหน่งรองอันดับ 1 มิสมอเตอร์โชว์ ปี พ.ศ. 2542 จากการสนับสนุนของ อุ๊บ วิริยะ พงษ์อาจหาญ นักปั้นศิลปินชื่อดัง ต่อมาหันเข้าสู่วงการเพลงโดยได้เซ็นสัญญาเป็นนักร้องในสังกัดค่ายแกรมมี่โกลด์ โดยใช้ชื่อในวงการว่า "แคท รัตติกาล" ซึ่งแคทได้มีผลงานกับค่ายเพลงดังกล่าวจำนวน 2 อัลบั้ม เมื่อหมดสัญญากับแกรมมี่โกลด์ ได้ย้ายมาสังกัดค่ายอาร์สยาม ตามคำชักชวนของ"เหน่ง" จิรวัฒน์ ปานพุ่ม พร้อมกับเปลี่ยนชื่อเป็น "แคท รัตกาล" จนถึงปี พ.ศ. 2558 หลังจากนั้น ได้ประกาศอำลาวงการ แล้วหันไปปฏิบัติธรรมตลอดชีวิต
ใช้ชื่อในวงการว่า "แคท รัตติกาล"
ภูมิธรรม เวชยชัย
ภูมิธรรม เวชยชัย เลขาธิการพรรคเพื่อไทย กรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 เป็นอดีตรัฐมนตรีช่วยว่าการกระทรวงคมนาคม ในรัฐบาลของดร.ทักษิณ ชินวัตร และอดีตรองเลขาธิการพรรคไทยรักไทย
ภูมิธรรม เวชยชัย เกิดเมื่อวันที่ 5 ธันวาคม พ.ศ. 2496 สำเร็จการศึกษาชั้นมัธยมศึกษาจากโรงเรียนทวีธาภิเศก ปริญญาตรีรัฐศาสตรบัณฑิต จากจุฬาลงกรณ์มหาวิทยาลัย เมื่อปี พ.ศ. 2518 และปริญญาโท รัฐศาสตรมหาบัณฑิต จากจุฬาลงกรณ์มหาวิทยาลัย ในปี พ.ศ. 2527 และได้ผ่านการศึกษาหลักสูตรป้องกันราชอาณาจักร จากวิทยาลัยป้องกันราชอาณาจักร (วปอ.) ในปี พ.ศ. 2547
ภูมิธรรม เวชยชัย เป็นรองผู้อำนวยการโครงการอาสาสมัคร สถาบันวิจัยสังคม จุฬาลงกรณ์มหาวิทยาลัย ตั้งแต่ปี พ.ศ. 2522 ต่อมาได้หันเหมาทำงานในบริษัทเอกชน และเป็นผู้ช่วยกรรมการผู้อำนวยการ ประจำสำนักประธานบริหารกลุ่มบริษัทชินวัตร ในระหว่างปี พ.ศ. 2540 - 2541
ภูมิธรรม เวชยชัย เริ่มเข้าสู่งานการเมืองด้วยการเป็นที่ปรึกษาคณะทำงาน สำนักงานกองทุนหมู่บ้านและชุมชนเมือง (กทบ.) ในปี พ.ศ. 2544 และเป็นเลขานุการรัฐมนตรีว่าการกระทรวงมหาดไทย ที่ปรึกษานายกรัฐมนตรี (ประจำ รศ.ดร.สมคิด จาตุศรีพิทักษ์) และเป็นรองเลขาธิการพรรคไทยรักไทย กระทั่งได้รับตำแหน่งรัฐมนตรีช่วยว่าการกระทรวงคมนาคม ในปี พ.ศ. 2548 ซึ่งในระหว่างที่ดำรงตำแหน่งดังกล่าว ได้นำเสนอพระราชกฤษฎีกา ต่อคณะรัฐมนตรี เมื่อเดือนธันวาคม พ.ศ. 2548 ให้ยุบเลิกองค์การรับส่งสินค้าและพัสดุภัณฑ์ (ร.ส.พ.) โดยให้เหตุผลว่า มีปัญหาขาดสภาพคล่อง และมีหนี้สินสะสมกว่า 1,800 ล้านบาท และไม่มีความสามารถในการแข่งขันกับธุรกิจขนส่งของเอกชน
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย และได้รับเลือกให้ทำหน้าที่เลขาธิการพรรค ในการประชุมพรรคฯ เมื่อวันที่ 30 ตุลาคม พ.ศ. 2555
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 21
ฮาร์ลาน โคเบน
ฮาร์ลาน โคเบน (; เกิด 4 มกราคม พ.ศ. 2505) เป็นนักเขียนนวนิยายแนวลึกลับระทึกขวัญชาวอเมริกัน หนังสือของเขามักเกี่ยวข้องกับเรื่องราวในอดีต ปมปริศนาต่างๆ และมักมีการหักมุมในตอนท้าย ฉากดำเนินเรื่องส่วนใหญ่มักตั้งอยู่ในนครนิวยอร์ก และ นิวเจอร์ซีย์ โคเบนเริ่มรู้ตัวว่าสนใจการเขียนหนังสือตอนอยู่ปี 4 หนังสือเล่มแรกที่ได้รับการตีพิมพ์นั้นตอนอายุได้ 26 ปี
โคเบนเกิดในครอบครัวชาวยิวในนวร์ก นิวเจอร์ซีย์ เติบโตและเล่าเรียนในลิฟวิงสตัน ขณะศึกษารัฐศาสตร์อยู่ที่วิทยาลัยแอมเฮิร์สต์ เขาเข้าร่วมเป็นสมาชิกของสมาคมไฟ อัปซิลอน (Psi Upsilon fraternity) ร่วมกับนักเขียนชาวอเมริกันอีกท่านคือ แดน บราวน์ หลังจากสำเร็จการศึกษา เขาทำงานในอุตสาหกรรมท่องเที่ยวที่มีครอบครัวของเขาเป็นเจ้าของ
ปัจจุบันฮาร์ลาน โคเบนพำนักอยู่เมืองริดจ์วูด, นิวเจอร์ซีย์ กับแอนน์ แอมสตรอง-โคเบน ภรรยาของเขาที่เป็นกุมารแพทย์ กับบุตรอีก 4 คน
ในเดือนเมษายน 2016 ซีรีส์โทรทัศน์ "The Five" ที่โคเบนเป็นผู้จัดครั้งแรกออกฉายที่ช่องสกาย 1
ฟิวเจอร์ คิส
ฟิวเจอร์ คิสเป็นอัลบั้มที่ 9 ของไม คุรากิ ออกจำหน่ายวันที่ 17 พฤศจิกายน พ.ศ. 2553 โดยในอัลบั้นนี้ยังมีเพลงที่นำไปประกอบอะนิเมะยอดนักสืบจิ๋วโคนัน อัลบั้มนี้มีรหัสซีดีคือ VNCM-9011,VNCM-9012,VNCF-9003
อัลบั้มนี้เป็นอัลบั้มที่ 9 ของไม คุรากิ ออกจำหน่ายวันที่ 20 ตุลาคม พ.ศ. 2553 อัลบั้มนี้มีรหัสซีดีคือ VNCM-9011,VNCM-9012,VNCF-9003 อัลบั้มนี้นำไปประกอบอะนิเมะยอดนักสืบจิ๋วโคนัน คือเพลงทูมอร์โรว์ อิส เดอะ ลาสต์ ทาม(Tomorrow is the last Time) ตั้งแต่ตอนที่ 588 เป็นต้นไป
เดิมทีอัลบั้มนี้จะจำหน่ายในวันที่ 20 ตุลาคม แต่เมื่อวันที่ 30 กันยายน ก็ได้เปลี่ยนไปจำหน่ายในวันที่ 17 พฤศจิกายน แทน
ไกลโฟเสต
ไกลโฟเสต () หรือ N-(ฟอสโฟโนเมทิล) ไกลซีน เป็นยากำจัดวัชพืชโดยวิธีฉีดพ่นและดูดซึมทางใบ, วิธีฉีดเข้าลำต้น หรือหยอดที่ยอด เป็นยากำจัดวัชพืชที่มีปริมาณการใช้งานมากที่สุดในสหรัฐอเมริกา ทั้งในการจัดการเกษตร และการตกแต่งสวนหย่อม
ไกลโฟเสตถือสิทธิบัตรและผลิตจำหน่ายในสหรัฐอเมริกามาตั้งแต่ทศวรรษ 1970 โดยบริษัทมอนซานโต้ ในชื่อการค้า ราวด์อัพ (Roundup) ในปัจจุบันมอนซานโตได้พัฒนาพืชผลที่ผ่านการตัดแต่งพันธุกรรมให้สามารถทนทานต่อไกลโฟเสต เช่น ถั่วเหลือง ข้าวโพด ถั่วอัลฟัลฟา ข้าวฟ่าง คาโนลา ทำให้สามารถฉีดพ่นไกลโฟเสตเพื่อทำลายวัชพืชโดยไม่ทำลายพืชผล เพิ่มความสะดวกและลดค่าใช้จ่ายในการจัดการ ใช้ชื่อการค้าว่า พืชราวด์อั้พ เรดดี้ (Roundup Ready Trait)
สิทธิบัตรที่บริษัทมอนซานโตได้รับนั้น มีผลคุ้มครองถึงปี ค.ศ. 2000 ปัจจุบันผู้ผลิตรายอื่นจึงสามารถผลิตและจำหน่ายไกลโฟเสตในท้องตลาดได้ในชื่อทางการค้าต่าง ๆ กัน
ไชยยศ สะสมทรัพย์
นายไชยยศ สะสมทรัพย์ อดีตรัฐมนตรีช่วยว่าการกระทรวงพาณิชย์ อดีตรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย และอดีตรัฐมนตรีช่วยว่าการกระทรวงการคลัง ในรัฐบาล พ.ต.ท.ทักษิณ ชินวัตร
ไชยยศ สะสมทรัพย์ เกิดเมื่อวันที่ 5 ธันวาคม พ.ศ. 2493 ที่จังหวัดนครปฐม เป็นบุตรของนายประเสริฐ และนางสุนีย์ สะสมทรัพย์ เป็นพี่น้องกับนายเผดิมชัย สะสมทรัพย์ นายไชยา สะสมทรัพย์ และนายอนุชา สะสมทรัพย์ สำเร็จการศึกษาจากโรงเรียนอำนวยศิลป์ และระดับปริญญาตรี ด้านการบริหารธุรกิจ จากมหาวิทยาลัยเซนต์หลุย รัฐมิสซูรี่ ประเทศสหรัฐอเมริกา เมื่อปี พ.ศ. 2517
สมรสกับนางชลชินี สะสมทรัพย์ (เตชะไพบูลย์) พี่สาวของพรเทพ เตชะไพบูลย์ มีธิดา 1 คน บุตร 2 คน
ไชยยศ สะสมทรัพย์ เป็นสมาชิกสภาผู้แทนราษฎร จังหวัดนครปฐม เคยทำงานการเมืองในสังกัดพรรคก้าวหน้า โดยรับตำแหน่งเป็นเลขาธิการพรรค และรองหัวหน้าพรรค ต่อมาจึงได้ย้ายมาเป็นเลขาธิการพรรคเอกภาพ และรับตำแหน่งรัฐมนตรีช่วยว่าการกระทรวงพาณิชย์ เป็นการรับตำแหน่งรัฐมนตรีครั้งแรกของนายไชยยศ สะสมทรัพย์
จากนั้นในปี พ.ศ. 2538 ไชยยศ สะสมทรัพย์ ก้าวสู่ตำแหน่งหัวหน้าพรรคเอกภาพ และเป็นรัฐมนตรีประจำสำนักนายกรัฐมนตรี ในรัฐบาลของนายชวน หลีกภัย ในปี พ.ศ. 2540 ต่อมาได้ย้ายมาสังกัดพรรคไทยรักไทย และได้รับตำแหน่งรัฐมนตรีช่วยว่าการกระทรวงการคลัง จนถึงการรัฐประหารในประเทศไทย พ.ศ. 2549
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
เหนือคนสุดขอบโลก
เหนือคนสุดขอบโลก () เป็นภาพยนตร์ที่ฉายใน ปี พ.ศ. 2547 นำแสดงโดย สัญชัย ทัตต์ พิปาษา พาสุ และ สุนีล เศฏฏี เรื่องย่อ คือ เรื่องราวเกี่ยวกับอดีตที่ผ่านมาเมื่อทีมสำรวจโบราณคดีขุดพบรูปปั้นราพณาสูร (ทศกัณฐ์) ทำให้ภูริยาหัวหน้าของคนงานถูกมนต์ของยักษ์ครอบงำให้พบกับรุทรักษ์ที่เป็นที่เก็บเวทมนตร์ของยักษ์ในสมัยพณาสูร ครองกรุงลงกา ภูริยา ฆ่าทุกคนที่นั่นตายแล้วเขาก็เข้าสู่เมืองและร่ายเวทมนตร์สร้างความปั่นป่วนให้เกิดขึ้นในเมืองใหญ่ ด็อกเตอร์กายาตรี เป็นนักวิทยาศาสตร์เดินทางมาทำงานวิจัยในเรื่องการใช้พลังจิตและเวทมนตร์ เธอพบวรุณที่กำลังใช้พลังจิตในการรักษาคนไข้ จึงขอทำวิจัย แต่กล้วเหตุการณ์กลับนำพาให้เธอกับวรุณต้องพากันไปหาพ่อของวรุณ ซึ่งเป็นพราหมณ์เพื่อให้วิเคราะห์เสียงที่คนไข้พูด ภูริยาตามมาฆ่าพ่อของวรุณตาย วรุณและกายาตรีสืบ แต่สุดท้าย ภูริยา ก็ตายด้วย น้ำมือ ของวรุณ
อินทรีผยอง
อินทรีผยอง เป็นภาพยนตร์ไทย ในปี พ.ศ. 2531 สร้างจากบทประพันธ์ของ เศก ดุสิต เรื่องอินทรีแดง กำกับโดย ก้อง กังวาน และเขียนบทโดย เสกสรร บรรจงศิริ เป็นภาพยนตร์ที่อิงจากนวนิยายอินทรีแดง ตอน อินทรีผยอง
มีเนื้อเรื่องเกี่ยวกับลูกสาวของอินทรีแดงผู้ล่วงลับที่ชื่อ ราณี (จารุณี สุขสวัสดิ์) ที่เพิ่งเรียนจบมาจากต่างประเทศและกลับมาเห็นสภาพบ้านเมืองที่โจรผู้ร้ายเหิมเกริมเพราะเศรษฐกิจที่ตกต่ำ จึงตัดสินใจใส่หน้ากากและชุดเป็นอินทรีแดงต่อจากพ่อ ตามแกะรอยขบวนการค้าเฮโรอีนของเสี่ยโสภณ (ครรชิต ขวัญประชา) ผู้เคยปลอมเป็นอินทรีแดงในอินทรีทอง พร้อมหักเหลี่ยมเฉือนคมและหนีการตามล่าของสารวัตรเดชา (สรพงษ์ ชาตรี) และหมวดสาว อุมา
จอมยุทธ์โรตี บี้แดนมังกร
จอมยุทธ์โรตี บี้แดนมังกร (; ) เป็นภาพยนตร์อินเดีย นำแสดงโดย อักษัย กุมาร, ทีปิกา ปาทุโกณ, มิถุน จักรบดี หลิว เจียฮุย และรัณวีร์ โศรี เป็นภาพยนตร์ที่ออกฉายในสหรัฐอเมริกาและร่วมสร้างโดยวอร์เนอร์บราเธอร์ส เป็นภาพยนตร์บอลลีวูดเรื่องที่ 3 ที่ร่วมสร้างและจัดจำหน่ายโดยสตูดิโอใหญ่ในฮอลลีวูด ถัดจากเรื่อง "Saawariya" (2007) และภาพยนตร์แอนิเมชันของวอลต์ดิสนีย์พิกเจอส์เรื่อง "Roadside Romeo" (2008) และถือเป็นภาพยนตร์ภาษาฮินดีเรื่องแรกของค่ายวอร์เนอร์บราเธอร์สพิกเจอร์ส
ภาพยนตร์เป็นเรื่องของหนุ่มชาวอินเดียที่เป็นพ่อครัวอยู่ที่ชานด์นี ชอว์ค ในเดลี ถูกเข้าใจผิดว่าเป็นนักรบจีนโบราณกลับชาติมาเกิด ซึ่งทำให้เขาต้องเดินทางไปยังแดนมังกรในฐานะจอมยุทธผู้ยิ่งใหญ่
จุดฐาน
ในทางคอมพิวเตอร์และคณิตศาสตร์ จุดฐาน () คือสัญลักษณ์ที่ใช้ในการแทนจำนวนเพื่อแบ่งส่วนที่เป็นจำนวนเต็ม (ทางซ้ายของจุดฐาน) ออกจากจำนวนเศษ (ทางขวาของจุดฐาน) คำว่าจุดฐานนี้ใช้กับฐานเลขทุกระบบ ในเลขฐานสิบ จุดฐานนี้จะเรียกว่าจุดทศนิยม เช่นเดียวกับเลขฐานสอง จุดฐานนี้จะเรียกว่าจุดทวินิยม
ในประเทศที่พูดภาษาอังกฤษ รวมทั้งประเทศไทย จุดฐานมักเขียนแทนด้วยมหัพภาค (.) วางไว้ที่เส้นบรรทัด หรือวางไว้ตรงกลางระหว่างเส้นบรรทัดกับเส้นความสูงของตัวเลข แต่ในภูมิภาคอื่นอาจใช้จุลภาค (,) แทนมหัพภาคโดยปกติ (ดูที่ สัญลักษณ์แบ่งเลขฐานสิบ สำหรับข้อมูลเพิ่มเติม)
ยกตัวอย่างเลขฐานสิบ 13.625 จะได้ว่า 13 คือส่วนจำนวนเต็มที่อยู่ทางซ้ายของจุดทศนิยม และ 625 คือส่วนจำนวนเศษที่อยู่ทางขวาของจุดทศนิยม (ซึ่งมีค่า )
ยกตัวอย่างเลขฐานสอง 1101.101 แยกแยะเลขโดดตามค่าประจำหลักได้ดังนี้
ดังนั้น ค่าในเลขฐานสิบของจำนวนนี้จึงสามารถคำนวณได้ดังนี้
จะเห็นได้ว่า 1101 ซึ่งเป็นส่วนจำนวนเต็มที่อยู่ทางซ้ายของจุดทวินิยม เป็นการแทนเลขฐานสองของ 13 ฐานสิบ และ 101 ซึ่งเป็นส่วนจำนวนเศษที่อยู่ทางขวาของจุดทวินิยม เป็นการแทนเลขฐานสองของ ฐานสิบ (หรือ )
เพอร์ซีย์ แจ็กสัน
เพอร์ซีย์ แจ็กสัน คือชุดนวนิยายแฟนตาซี ประพันธ์โดย ริก ไรออร์แดน ซึ่งเป็นเรื่องราวที่เกี่ยวข้องกับเด็กชายชื่อว่า เพอร์ซีย์ แจ็กสัน หนังสือในชุดเพอร์ซีย์ แจ็กสันและเหล่าเทพโอลิมเปียน ประกอบไปด้วยหนังสือจำนวน 5 เล่ม โดยหนังสือเล่มแรกในชุดนี้ คือ "เพอร์ซีย์ แจ็กสัน กับสายฟ้าที่หายไป" วางจำหน่ายในฉบับภาษาอังกฤษที่สหรัฐอเมริกาเมื่อ 28 มิถุนายน พ.ศ. 2548 และฉบับภาษาไทยในปี พ.ศ. 2553 โดยสำนักพิมพ์ Enter Books
โครงเรื่องหลักของนวนิยายชุดนี้ เกี่ยวข้องกับตำนานเทพปกรณัมกรีกในวัฒนธรรมสมัยนิยมของยุคปัจจุบัน โดยวางฉากหลักของเรื่องที่นิวยอร์กซิตี้ ประเทศสหรัฐอเมริกาในยุคคริสต์ศตวรรษที่ 21 โดยเทพเจ้าโอลิมปัสทั้งหลายได้ย้ายเขาโอลิมปัสมาตั้ง ณ ใจกลางนครนิวยอร์กบนชั้นที่ 600 ของตึกเอ็มไพร์สเตต
เพอร์ซีย์ แจ็กสันอาศัยอยู่กับมารดาและพ่อเลี้ยงในแฟลตแห่งหนึ่งในแมนฮัตตันและได้ค้นพบว่าตนเองมีเชื้อสายของเทพเจ้ากรีกอยู่ครึ่งหนึ่ง โดยมีบิดาเป็นโพไซดอน เทพแห่งมหาสมุทร เพอร์ซีย์ได้พบเพื่อนที่เป็นมนุษย์กึ่งเทพมากมาย เขาได้ร่วมผจญภัยกับแอนนาเบ็ธ เชส บุตรธิดาแห่งอาธีน่า เทพีแห่งสติปัญญาและโกรเวอร์ อันเดอร์วู้ด แซเทอร์ที่เป็นเพื่อนสนิทของเขา
หนังสือเพอร์ซีย์ แจ็กสัน กับสายฟ้าที่หายไปได้ถูกสร้างเป็นภาพยนตร์ชื่อเดียวกัน เข้าฉายในปี พ.ศ. 2553 กำกับโดย คริส โคลัมบัส
อุปธิ
อุปธิ หมายถึง กิเลสและกรรม จัดเป็นกิเลสชนิดหยาบที่สุดในกิเลส ๓ ระดับ คือ
หนังสือเรียนนักธรรมชั้นโท วิชาธรรมวิภาค หมวดสาม หัวข้อวิเวก
สวนสัตว์อุเอะโนะ
สวนสัตว์อุเอะโนะ () เป็นสวนสัตว์ ตั้งอยู่ในบริเวณสวนอุเอะโนะ ใกล้กับสถานีอุเอะโนะ เขตไทโต เมืองโตเกียว ประเทศญี่ปุ่น เป็นสวนสัตว์แห่งแรกและมีชื่อเสียงที่สุดในญี่ปุ่น เปิดบริการครั้งแรกในปี พ.ศ. 2425 บริหารงานโดยเทศบาลเมืองโตเกียว ภายในสวนสัตว์อุเอะโนะมีรถไฟโมโนเรลสายแรกของญี่ปุ่น
สวนสัตว์อุเอะโนะ มีสัตว์มากกว่า 422 สายพันธุ์ สัตว์ที่ได้รับความสนใจเป็นพิเศษ อาทิ เช่น เสือโคร่งสุมาตรา แพนด้ายักษ์ กอริลลา นอกจากนี้ยังมีสายพันธุ์สัตว์ที่น่าสนใจอีกหลายชนิด เช่น สิงโตอินเดีย หมีขั้วโลก ช้างเอเชีย ยีราฟโซมาลิ นกกระเรียนมงกุฎแดง และเพนกวินกษัตริย์
แขวงชิโยดะ
แขวงชิโยดะ () เป็น 1 ใน 23 แขวงพิเศษของมหานครโตเกียว ประเทศญี่ปุ่น เป็นเขตการปกครองอันเป็นที่ตั้งของศูนย์กลางการปกครองของประเทศ
แขวงชิโยดะมีพื้นที่ 11.64 ตารางกิโลเมตร ในพื้นที่นี้เป็นพื้นที่ของพระราชวังหลวง ราว 12% ของพื้นที่ทั้งหมด ใน พ.ศ. 2550 แขวงชิโยดะมีประชากร 45,543 คน และความหนาแน่นประชากร 3,912 คนต่อตารางกิโลเมตร
ชื่อแขวง "ชิโยดะ" (千代田) มีความหมายว่า "ทุ่งนาพันชั่วอายุคน" ในยุคเอโดะ รอบพระราชวังหลวง (อดีตปราสาทเอโดะ) เป็นที่พักอาศัยของเหล่าขุนนางของรัฐบาลโชกุนโทกูงาวะ ปัจจุบันถือเป็นศูนย์กลางการปกครองของประเทศญี่ปุ่น เนื่องจากเป็นที่ตั้งของหน่วยงานราชการต่าง ๆ เช่น สภานิติบัญญัติแห่งชาติ ทำเนียบนายกรัฐมนตรี และศาลสูงสุด เป็นต้น นอกจากนี้ ยังเป็นที่ตั้งของสถานที่สำคัญอันเป็นเอกลักษณ์ของกรุงโตเกียว เช่น ศาลเจ้ายาซูกูนิ สถานีรถไฟโตเกียว และนิปปงบูโดกัง อีกทั้งสถานทูตของ 15 ประเทศยังตั้งอยู่ในแขวงชิโยดะเช่นกัน
เพอร์ซีย์ แจ็กสัน กับสายฟ้าที่หายไป
เพอร์ซีย์ แจ็กสัน กับสายฟ้าที่หายไป เป็นหนังสือเล่มแรกในชุดเพอร์ซีย์ แจ็กสัน ประพันธ์โดย ริก ไรออร์ดัน นักเขียนชาวอเมริกัน เป็นนวนิยายแฟนตาซีและผจญภัยที่เกี่ยวกับเทพปกรณัมกรีกในยุคปัจจุบัน เพอร์ซีย์ แจ็กสัน เด็กชายอายุ 12 ปี ค้นพบว่าตนเองเป็นเลือดผสมระหว่างแม่ที่มนุษย์กับพ่อที่เป็นโพไซดอน เทพแห่งมหาสมุทร
เมื่อสายฟ้าของ'ซุส'ถูกขโมยไป มหาเทพทั้งสามคือ ซุส โพไซดอน และเฮเดสต่างกล่าวหาว่าอีกฝ่ายเป็นผู้ขโมยไป จนเกือบจะกลายเป็นสงครามมหาเทพ ‘เพอร์ซีย์ แจ็กสัน’ จึงต้องตามเอาสายฟ้าที่หายไปกลับคืน เพื่อยุติข้อบาดหมางระหว่างท้องฟ้า มหาสมุทร และนรกใต้พิภพ เพอร์ซีย์จะนำสายฟ้ากลับคืนสู่ยอดเขาโอลิมปัสบนชั้น 600 ของตึกเอ็มไพร์สเตทสำเร็จและทันการณ์หรือไม่ นี่คือภารกิจแรกสู่หนทางแห่งวีรบุรุษของเขา
เดอะพาวเวอร์ออฟเดอะดรีม
"เดอะพาวเวอร์ออฟเดอะดรีม" () คือเพลงประกอบพิธีเปิดการแข่งขีนกีฬาโอลิมปิก 1996 ณ เมืองแอตแลนตา รัฐจอร์เจีย สหรัฐอเมริกา เป็นผลงานการขับร้องของเซลีน ดิออน นักร้องสาวชาวแคนาดา เพลงดังกล่าวเป็นผลงานการประพันธ์ร่วมกันของเดวิด ฟอสเตอร์และเบบีเฟซ ได้ออกจำหน่ายรูปแบบซิงเกิลในประเทศญี่ปุ่น ในวันที่ 20 สิงหาคม พ.ศ. 2539 บทเพลงดังกล่าวเซลีนได้ขับร้องในพิธีเปิดโดยมีผู้ชมในสนามกว่าหนึ่งแสนคนและถ่ายทอดโทรทัศน์ไปยังผู้ชมกว่า 500 ล้านคนทั่วโลก โดยเธอปฏิเสธเงินที่ได้จากการแสดงดังกล่าวและมอบให้กับนักกีฬาชาวแคนาดา
เดอะพาวเวอร์ออฟเดอะดรีมขึ้นสู่อันดับสูงสุดที่ 30 ในออริกอนชาร์ตของประเทศญี่ปุ่น และได้รับรางวัลแผ่นเสียงทองคำสำหรับยอดจำหน่ายกว่า 75,000 ชุด แม้ว่าเพลงนี้ไม่ได้ออกจำหน่ายหรือเผยแพร่แบบซิงเกิลในประเทศอื่นๆ หากแต่ยังได้รับความนิยมและขึ้นชาร์ตแอร์เพลย์อื่นๆ
เพลงนี้ได้รับการบรรจุในอัลบั้ม "ฟอลลิงอินทูยู" ฉบับพิเศษในเอเชียและออสเตรเลีย และบรรจุในแผ่นซิงเกิลเพลง "บีคอสยูเลิฟด์มี", "อิตส์ออลคัมมิงแบ็กทูมีนาว" และ "ออลบายมายเซลฟ์" นอกจากนี้ยังได้รับการบรรจุลงอัลบั้มรวมเพลง อัลบั้มเพลงฮิต และอัลยั้มพิเศษอื่นๆ อาทิ "" เป็นต้น
เพอร์ซีย์ แจ็กสัน กับอาถรรพ์ทะเลปีศาจ
เพอร์ซีย์ แจ็กสัน กับอาถรรพ์ทะเลปีศาจ เป็นวรรณกรรมเยาวชน ประพันธ์โดย ริก ไรออร์ดัน และเป็นนวนิยายแฟนตาซีเล่มที่สอง ในหนังสือชุดเพอร์ซีย์ แจ็กสัน ต่อจาก เพอร์ซีย์ แจ็กสัน กับสายฟ้าที่หายไป วางจำหน่ายครั้งแรกในสหรัฐอเมริกา เมื่อปี พ.ศ. 2549
เพอร์ซีย์ แจ็กสันได้ค้นพบความจริงที่น่าตกใจเกี่ยวกับชาติกำเนิดของตนเมื่อฤดูร้อนที่แล้ว เขาได้เข้าเรียนในโรงเรียนใหม่ในเปิดเทอมใหม่และได้เพื่อนตัวยักษ์ เพอร์ซีย์ฝันประหลาดถึงโกรเวอร์ เพื่อนของเขากำลังจะเป็นเจ้าสาว ค่ายฮาล์ฟบลัดเผชิญกับปัญหาใหญ่ เขตแดนเวทมนตร์ของค่ายกำลังจะสลายลง ไครอน ผู้ดูแลค่ายถูกไล่ออก เพอร์ซีย์และแอนนาเบ็ธจึงต้องออกเดินทางอีกครั้งเพื่อกอบกู้ค่ายให้พ้นจากหายนะ มุ่งหน้าสู่ทะเลปีศาจเบอร์มิวดา ตามหา ‘ขนแกะทองคำ’ ในตำนาน และชิงตัวเจ้าสาวคืนมาจากยักษ์ไซคลอปส์ดุร้าย
เมลาโนมา
เมลาโนมา () เป็นมะเร็งชนิดหนึ่งเกิดจากเซลล์เมลาโนซัยต์ ซึ่งเป็นเซลล์ที่พบมากในผิวหนัง แต่ก็สามารถพบได้ในตา หู ทางเดินอาหาร เยื่อหุ้มสมอง และเยื่อบุช่องปากและอวัยวะเพศได้ ถือเป็นมะเร็งผิวหนังที่ค่อนข้างพบน้อยคิดเป็นสัดส่วนประมาณ 4% ของมะเร็วผิวหนังทั้งหมด แต่เป็นสาเหตุการเสียชีวิตถึง 75 % ของมะเร็งผิวหนังทั้งหมด เซลล์เมลาโนซัยต์ในผิวหนังทำหน้าที่สร้างสารสีเมลานิน จนถึงปัจจุบัน วิธีการรักษาเมลาโนมาที่ได้ผลดี มีโอกาสหายขาดมากที่สุดยังคงเป็นการตัดเอาก้อนเนื้อออกตั้งแต่ระยะแรกที่เนื้องอกมีขนาดเล็ก
มีผู้ป่วยเมลาโนมาได้รับการวินิจฉัยใหม่ในสหรัฐอเมริกาประมาณปีละ 60,000 คน ส่วนใหญ่เป็นเพศชายและเป็นคอเคเซียน มักพบเกิดกับชาวคอเคเซียนที่อาศัยอยู่ในพื้นที่ที่มีแดดจัดมากกว่าที่อื่น หรือในกลุ่มที่ใช้บริการ tanning salon ตามรายงานขององค์การอนามัยโลกประมาณไว้ว่ามีผู้เสียชีวิตจากเมลาโนมาประมาณ 48,000 รายต่อปี ทั่วโลก
สถานีรถไฟโตเกียว
สถานีรถไฟโตเกียว () เป็นสถานีรถไฟหลักของกรุงโตเกียว ตั้งอยู่ในย่านมะรุโนะอุชิ (丸の内 "Marunouchi") แขวงชิโยะดะ หนึ่งในแขวงพิเศษของกรุงโตเกียว ประเทศญี่ปุ่น อยู่ใกล้กับพระราชวังหลวง และย่านกินซะ
สถานีรถไฟโตเกียวให้บริการรถไฟระหว่างเมือง รถไฟท้องถิ่น และรถไฟชิงกันเซ็ง (รถไฟความเร็วสูง) ของกลุ่มบริษัทรถไฟญี่ปุ่น (Japan Railway Group) และรถไฟฟ้าใต้ดินของโตเกียวเมโทร (東京メトロ "Tōkyō Metoro") 1 ใน 2 ผู้ให้บริการรถไฟฟ้าใต้ดินของกรุงโตเกียว
สถานีรถไฟโตเกียวเป็นสถานีรถไฟที่มีจำนวนรถไฟระหว่างเมืองเข้าออกคับคั่งที่สุดอันดับหนึ่งของญี่ปุ่น (มากกว่า 3,000 เที่ยวต่อวัน) และมีผู้คนสัญจรผ่านมากที่สุดเป็นอันดับ 5 ของภาคตะวันออกของญี่ปุ่น สถานีรถไฟโตเกียวยังเป็นต้นทางและชุมทางของรถไฟชิงกันเซ็งมากขบวนที่สุด
เส้นทางรถไฟที่ให้บริการผ่านสถานีโตเกียว:
เพอร์ซีย์ แจ็กสัน กับคำสาปแห่งไททัน
เพอร์ซีย์ แจ็กสัน กับคำสาปแห่งไททัน เป็นวรรณกรรมเยาวชน ประพันธ์โดย ริก ไรออร์ดัน และเป็นนวนิยายแฟนตาซีเล่มที่สาม ในหนังสือชุดเพอร์ซีย์ แจ็กสัน ต่อจาก เพอร์ซีย์ แจ็กสัน กับสายฟ้าที่หายไป และ เพอร์ซีย์ แจ็กสัน กับอาถรรพ์ทะเลปีศาจ วางจำหน่ายครั้งแรกในสหรัฐอเมริกา เมื่อปี พ.ศ. 2550
'โครนอส' รอเวลารวบรวมพลไปสู้รบกับเหล่าเทพโอลิมปัสเพื่อแย่งชิงบัลลังก์คืน สงครามระหว่างเทพโอลิมปัสกับยักษ์ไททันกำลังเกิดขึ้นอีกครั้งในศตวรรษที่ 21 ค่ายฮาล์ฟบลัดในฐานะที่เป็นสถานที่ของลูกหลานเทพจึงต้องรีบรวบรวมสมัครพรรคพวกไปช่วยเช่นกัน โกรเวอร์ค้นพบลูกครึ่งเทพสองพี่น้อง แต่ไม่สามารถพาออกมาได้ เพอร์ซีย์จึงต้องออกไปรับด้วยตนเอง แต่กว่าจะรู้ว่าเป็นกับดัก เขาก็เสียคนสำคัญไปให้ศัตรูเสียแล้ว การทำภารกิจครั้งนี้เพอร์ซีย์ต้องร่วมมือกับเหล่าพรานแห่งอาร์เทมีสในการตามหาเทพีซึ่งสาบสูญ เพื่อให้ครบองค์ประชุมสภาโอลิมปัส ตลอดจนหาตัวอสุรกายลึกลับให้พบ ก่อนมันจะตกไปอยู่ในมือของโครนอส และทำให้เขาทรงพลังมากกว่าเดิม นอกจากนี้ยังมีคำพยากรณ์ที่ว่า เลือดผสมที่เกิดจากหนึ่งในสามเทพผู้ยิ่งใหญ่จะทำการตัดสินใจอันอาจนำมาซึ่งการล่มสลายของยุคแห่งเทพ
เพอร์ซีย์ แจ็กสัน กับปริศนาเขาวงกต
เพอร์ซีย์ แจ็กสัน กับปริศนาเขาวงกต ประพันธ์โดย ริก ไรออร์ดัน เป็นนวนิยายแฟนตาซีเล่มที่สี่ในหนังสือชุดเพอร์ซีย์ แจ็กสัน ต่อจากเพอร์ซีย์ แจ็กสัน กับคำสาปแห่งไททัน เกี่ยวกับการผจญภัยของเพอร์ซีย์ แจ็กสันและเทพปกรณัมกรีกในยุคปัจจุบัน
เพอร์ซีย์ แจ็กสัน พยายามจะขัดขวาง 'ลุค'และกองทัพของเขา ไม่ให้เจาะเข้ามาภายในค่ายฮาล์ฟบลัดโดยใช้เขาวงกตใต้ดินซึ่งมีโครงข่ายโยงใยไปทั่ว รวมถึงใจกลางค่ายฮาล์ฟบลัด ทว่าเขาวงกตแห่งนี้ก็มีความคิดของมันเอง อีกทั้งเปลี่ยนแปลงได้ตลอดเวลา หากปราศจากการนำก็เป็นไปไม่ได้ที่จะไปยังจุดหมายใดๆ มีเพียง 'เดดาลัส' ผู้สร้างเขาวงกตเท่านั้นที่รู้วิธี เพอร์ซีย์และเพื่อนต้องหาห้องทำงานของเดดาลัส สถาปนิกผู้สร้างเขาวงกตให้พอก่อนอีกฝ่าย และพวกเขาต้องลงไปในทางวกวนที่เต็มไปด้วยกับดักและอสุรกายในเขาวงกตแห่งเดดาลัส สถานที่ที่คนพลัดเข้าไปในนั้นถ้าไม่ตายก็ไม่พ้นกลายเป็นบ้า
รัชฟิล์มทีวี
รัชฟิล์ม ทีวี () เป็นห้างหุ้นส่วนจำกัด ผู้ผลิตรายการโทรทัศน์ และภาพยนตร์โทรทัศน์ของไทยในอดีต เริ่มก่อตั้งขึ้นเมื่อราวปี พ.ศ. 2508 ถึงปี พ.ศ. 2540 มีผู้บริหารคือ พันเอก พยุง (พึ่งศิลป์) ฉันทศาสตร์โกศล และ ชาญ มหสรรค์
เริ่มทำธุรกิจการขายอุปกรณ์ถ่ายทำภาพยนตร์ ซึ่งเป็นที่มาของชื่อ ""รัชฟิล์ม"" และผลิตรายการโทรทัศน์สารคดีท่องเที่ยว ต่อมาได้ติดต่อซื้อภาพยนตร์ชุดจากต่างประเทศ เช่น สหรัฐอเมริกา ฮ่องกง ญี่ปุ่น เข้ามาฉายทางสถานีวิทยุโทรทัศน์กองทัพบก(ช่อง 7 ขาว-ดำ, ช่อง 5)
รัชฟิล์มเริ่มสร้างภาพยนตร์ชุดระบบฟิล์ม 16 มม. ด้วยตนเองเพื่อฉายทางโทรทัศน์ในช่วงปี พ.ศ. 2510-พ.ศ. 2522 ผลงานที่สร้างชื่อเสียงคือ "ชุมทางชีวิต, พิภพมัจจุราช" และ "หุ่นไล่กา" มีโรงถ่ายทำรายการโทรทัศน์ของเอกชนเป็นแห่งแรกในประเทศไทย ตั้งอยู่ที่ซอยลาดพร้าว 64
ต่อมาได้ยกเลิกการผลิตภาพยนตร์โทรทัศน์เพื่อผลิตละครโทรทัศน์ด้วยระบบวิดีโอเทป แต่ไม่ประสบความสำเร็จเท่าที่ควร จึงหันมาผลิตรายการเกมโชว์ในช่วงเวลาไพรม์ไทม์ขึ้นในปี พ.ศ. 2527 คือ "มาตามนัด" ซึ่งเป็นที่กล่าวขวัญอย่างมาก จนถึงราวปี พ.ศ. 2540 ได้ยุติการผลิตรายการโทรทัศน์ทุกรูปแบบเนื่องจากสภาวะวิกฤติทางเศรษฐกิจ โดยผลงานที่ผ่านมาส่วนใหญ่ออกอากาศทางช่อง 5
ปัจจุบัน ยังไม่มีความชัดเจนในการดำเนินธุรกิจ แต่ในส่วนโรงถ่ายได้ถูกรื้อทิ้งไปแล้ว ขณะที่ทายาทรัชฟิล์ม คือ ละลิตา ฉันทศาสตร์โกศล ไปเป็นนักเขียนบทละครโทรทัศน์ให้กับช่อง 3 และ กันตนา
เพอร์ซีย์ แจ็กสัน กับเทพองค์สุดท้าย
เพอร์ซีย์ แจ็กสัน กับเทพองค์สุดท้าย เป็นนวนิยายแฟนตาซีเล่มที่ห้า ซึ่งเป็นเล่มสุดท้ายในหนังสือชุดเพอร์ซีย์ 1412 ประพันธ์โดย ริก ไรออร์แดน ไม่ขายครั้งแรกในประเทศไทย เมื่อปี พ.ศ.2552
เพอร์ซีย์ แจ็กสัน และพองเพื่อนเตรียมรับมือกับการต่อสู้ในสงครามระหว่างมหาเทพกับเหล่าไททันเป็นครั้งสุดท้าย ถึงแม้ว่าฝ่ายเทพโอลิมปัสจะมีเพียงฮาล์ฟบลัดซึ่งมีกองกำลังน้อยนิดและอ่อนแอเสียเหลือเกิน แต่พวกเขาก็พร้อมรบจนตัวตาย ไททันเตรียมความพร้อมในการหวนคืนสู่อำนาจได้เป็นผลสำเร็จแล้ว จ้าวแห่งยักษ์ไททันผู้ควบคุมกาลเวลาออกนำทัพเอง ร่วมด้วยอสุรกายมากมาย ยักษ์ไททันตนอื่นๆ และเหล่ามนุษย์กึ่งเทพแปรพักตร์ ในค่ายฮาล์ฟบลัดมี ‘สปาย’ คอยให้ข่าวความเคลื่อนไหวแก่ศัตรู ท่ามกลางเพื่อนพ้องที่ร่วมฟันฝ่ามาด้วยกัน นี่คือศึกสุดท้ายของเพอร์ซีย์ แจ็กสัน เดิมพันด้วยการล่มสลายของอารยธรรม วันแห่งคำพยากรณ์บทใหญ่ เขาจะเป็นผู้พิทักษ์หรือทำลายโอลิมปัส
ชื่อเรื่อง "เทพองค์สุดกาก"กล่าวถึง นุ ผู้ซึ่งเป็นผู้เฉลยให้แก่เพอร์ซีย์ในการสนทนาในหนังสือเล่มนี้
เพอร์ซีย์ แจ็กสัน (ตัวละคร)
เพอร์ซิอุส "เพอร์ซีย์" แจ็กสัน () เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์แดน แสดงโดยโลแกน เลอร์แมน ในภาพยนตร์เพอร์ซีย์ แจ็กสันกับสายฟ้าที่หายไป
เพอร์ซีย์เพิ่งค้นพบเกี่ยวกับชาติกำเนิดของตนเองในหนังสือเล่มแรก ว่าตนเองเป็นลูกของโพไซดอนกับมารดาที่เป็นชาวมนุษย์ เขาได้ถูกปกป้องโดยค่ายฮาล์ฟบลัด ค่ายลับที่ถูกสร้างเพื่อฝึกฝนและคุ้มครองเหล่าลูกครึ่งเทพ เนื่องด้วยเพอร์ซีย์เป็นบุตรของโพไซดอน เขาได้ถูกกล่าวถึงในคำทำนายว่า หนึ่งในบุตรครึ่งเทพครึ่งมนุษย์ของมหาเทพทั้งสามจะเป็นผู้ตัดสินใจในการปกป้องหรือทำลายโอลิมปัส
เมื่อเขาเริ่มรู้จักกับ แอนนาเบ็ธ เชส จากเพื่อนสนิทก็กลายเป็นแฟนกัน
ในหนังสือชุดนี้ เพอร์ซีย์เริ่มภารกิจต่าง ๆ เพื่อช่วยเหลือเพื่อน รวมถึงเทพโอลิมปัส ในการยุทธการรบในแมนแฮตตัน เขาเป็นผู้นำในการรบกับโครนอส เพื่อปกป้องเขาโอลิมปัส
อาวุธของเพอร์ซีย์ คือ ดาบริพไทด์ต้องคำสาป ชื่อ อนาคลัสมอส ซึ่งมีความสามารถในการเปลี่ยนเป็นปากกาลูกลื่นได้ เพอร์ซีย์ได้รับต่อมาจากไครอน ซึ่งโพไซดอนได้ฝากไว้ให้กับไครอน
ในหนังสือชุดเพอร์ซีย์ แจ็กสันบรรยายว่า เพอร์ซีย์มีนัยน์ตาสีเขียว ผิวแบบคอเคเชียน และผมสีดำ
โกสินทร์ ราชกรม
โกสินทร์ ราชกรม (ชื่อเล่น: โก เกิดเมื่อวันที่ 7 กุมภาพันธ์ พ.ศ. 2525) เป็นนักแสดงชาวไทย เป็นนักแสดงสายเลือดใหม่หรือกลุ่ม Power 3 ของทางช่อง 3 จบการศึกษาระดับปริญญาตรีจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าธนบุรี
วนิดา
วนิดา เป็นบทประพันธ์นวนิยายของ วรรณสิริ ตีพิมพ์ในนิตยสารวารสารศัพท์ ว. วินิจฉัยกุลเคยวิเคราะห์ไว้ในในวารสารสมาคมภาษาและหนังสือแห่งประเทศไทย และพิมพ์รวมเล่มในหนังสือ ปากไก่วรรณกรรม ของสำนักพิมพ์ดอกหญ้า เมื่อ พ.ศ. 2537 ว่าวรรณศิริเขียนเรื่องวนิดาโดยดัดแปลงมาจากนวนิยายแปลเรื่อง "โชคมาวาสนาเกื้อ" ซึ่งไม่ทราบชื่อผู้แต่ง ผู้แปลและชื่อหนังสือต้นฉบับ ตีพิมพ์เป็นตอนๆ ในวารสารมิตรสภา เมื่อ พ.ศ. 2450 และมีเนื้อเรื่องคล้ายคลึงกับเรื่อง "นิจ" (พ.ศ. 2472) ของ หม่อมหลวงบุปผา นิมมานเหมินท์ เนื่องจากมาจากนวนิยายต้นฉบับเรื่องเดียวกัน
ละครเรื่อง วนิดา สร้างเป็นละครโทรทัศน์ครั้งแรกเมื่อปี พ.ศ. 2523 ออกอากาศทางช่อง 5 นำแสดงโดย สมภพ เบญจาธิกุล กับ พรพรรณ เกษมมัสสุ ต่อมาในปี พ.ศ. 2534 นำกลับมาสร้างเป็นละครโทรทัศน์เป็นครั้งที่ 2 นำแสดงโดย ลลิตา ปัญโญภาส และศรัณยู วงษ์กระจ่าง ละครเรื่องนี้ได้รับความนิยมอย่างสูง มีเรติ้งสูงติดอันดับละครที่มีเรตติ้งสูงสุดแห่งปี พ.ศ. 2534 รองจาก สุสานคนเป็น,ความรักของคุณฉุย, ,ริษยา และ สี่แผ่นดิน และยังทำให้กระแสเพลงลูกกรุง สุนทราภรณ์ และการเต้นลำเต้นลีลาศกลับมาได้รับความนิยมขึ้นอีกครั้ง ละครเรื่องนี้เป็นละครเรื่องแรกของช่อง3ที่มีการถ่ายทำแบบ ถ่ายไปแอนแอร์ไป ซึ่งมีทั้งหมด45 ตอน และมีการเปิดเผยว่าชุดราตรีและชุดอื่นๆในละครมีการยืมและตัดใหม่รวมแล้วราวๆ เกือบ 500ชุด และชุดทหารที่ตัดใหม่ทั้งหมดและอีก7ชุด และชุดสูทต่างๆอีกมากมาย สมชื่อผู้จัดอลังการดาวล้านดวงอย่าง [[วรายุฑ มิลินท
วนิดานำกลับมาสร้างใหม่อีกครั้งทางช่อง 3 นำแสดงโดย[[เจษฎาภรณ์ ผลดี]] และ[[ทักษอร ภักดิ์สุขเจริญ]] 
โดยในครั้งนี้ทางผู้กำกับอย่าง[[ยุทธนา ลอพันธ์ไพบูลย์]] ได้เพิ่มให้มีฉากน่ารักกุ๊กกิ๊กเหมือนการตูนญี่ปุ่น และเปลี่ยนเนื้อเรื่องบางส่วน จนละครออกอากาศก็ได้รับความนิยมอย่างสูง แถมเสื้อผ้าที่วนิดาใส่ในฉากก็ได้รับความนิยมจนเรียกติดปากว่า เสื่อผ้ายุควนิดา
[[หมวดหมู่:ละครโทรทัศน์ไทย]]
[[หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2534]]
[[หมวดหมู่:รายการโทรทัศน์ที่ยุติการออกอากาศในปี พ.ศ. 2534]]
[[หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2553]]
[[หมวดหมู่:รายการโทรทัศน์ที่ยุติการออกอากาศในปี พ.ศ. 2553]]
[[หมวดหมู่:นวนิยายไทย]]
[[หมวดหมู่:วรรณกรรมที่สร้างเป็นละครโทรทัศน์]]
[[หมวดหมู่:ภาพยนตร์ที่ออกฉายในปี พ.ศ. 2496]]
ขนมอังกู๊
ขนมอังกู๊ หรือ ขนมเต่า (มีการสะกดหลายแบบ; ; "ขนมเต่าแดง") เป็นขนมของคนเชื้อสายจีน ได้รับความนิยมไปจนถึงอินโดนีเซีย โดยเรียกว่า "กู เว กู" ("kue ku") มีไส้ประกอบด้วยถั่วทอง น้ำตาล นิยมนำมาเป็นเครื่องบวงสรวงในพิธีต่าง ๆ หรือในงานรับขวัญเด็กเกิดใหม่ บางคนเชื่อว่าควรทำพิธีกรรมนี้ก่อนเด็กอายุครบเดือน เพื่อให้เด็กว่านอนสอนง่าย ไม่ดื้อ โดยจะนำขนมที่ถือว่าเป็นสิริมงคลไปไหว้พระด้วยคือขนมเต่า ซึ่งมีความหมายว่า ให้มีอายุมั่นขวัญยืนนั่นเอง
สีพื้นของขนมอังกู๊มีแค่สองสีคือ สีแดงใช้ในงานมงคล และสีขาวใช้ในงานอวมงคล แต่ก็อาจดัดแปลงเป็นสีอื่นได้เช่น สีน้ำตาล สีเหลือง สีส้ม สีเขียว ฯลฯ
นำแป้งข้าวเหนียว นวดกับน้ำ น้ำมันพืช น้ำตาล สีผสมอาหารโดยเฉพาะสีแดง นวดให้เข้ากันและนิ่ม ส่วนผสมไส้ นำถั่วทองที่หุงสุกแล้วไปกวนกับน้ำตาลจนแห้ง แล้วจึงนำมาห่อกับแป้งข้าวเหนียว นำไปกดลงในพิมพ์ แล้วนำไปนึ่ง นอกจากสีแดงแล้วสามารถทำได้อีกหลากสีตามความต้องการของผู้ทำ แต่ถ้าเป็นการทำในการอวมงคลไม่ต้องใส่สีให้เป็นสีขาว
ข้างในเป็นใส่ถั่วเขียวกวน มี 4 ชนิดหลัก
ใช้ในพิธีวันเทศกาลพ้อต่อ เพื่อสักการะพระกวนอิมไต่สือ ทำจากแป้งสาลี แล้วนำไปอบในเตาไฟ แล้วออกมาท่าสีแดง ตามขนาดของผู้ที่สั้ง เพราะเชื่อว่าเต่าเป็นสัตว์อายุยืน เวลาทำป่ายปั๋วเสร็จ เจ้าของเต่าจะต้องเลือกว่าจะปล่อย หรือ จะนำกลับ ปล่อยคือบริจาคเต่าตัวนั้นให้ศาลเจ้า หากจะให้อร่อยให้นำไปชุบไข่ทอด
วนิดา (แก้ความกำกวม)
วนิดา อาจหมายถึง
เกาะลิเบอร์ตี
เกาะลิเบอร์ตี () เป็นเกาะที่ไม่มีผู้อาศัยอยู่ในบริเวณตอนใต้ของเกาะแมนแฮตตัน ของนครนิวยอร์ก ประเทศสหรัฐอเมริกา เป็นที่รู้จักจากการเป็นที่ตั้งของอนุสาวรีย์เทพีเสรีภาพ และปัจจุบันได้ขึ้นในทะเบียนสิ่งสำคัญทางประวัติศาสตร์แห่งชาติของสหรัฐอเมริกา มีพื้นที่ 59,560 ตารางเมตร เป็นทรัพย์ส่วนกลางของรัฐบาลสหรัฐอเมริกา
นรินทร์ ภูวนเจริญ
นรินทร์ ภูวนเจริญ หรือ เอ เป็นนักร้อง และ นักแสดงชาวไทย สังกัดเอ็กแซ็กท์ ในเครือจีเอ็มเอ็ม แกรมมี่ จบมัธยมศึกษาตอนปลายที่ โรงเรียนวัดราชบพิธ
ดีดีที
ดีดีที (DDT) ย่อมาจาก ไดคลอโรไดฟีนิลไตรคลอโรอีเทน () เป็นยาฆ่าแมลงประเภทสารสังเคราะห์ออร์กาโนคลอรีน นิยมใช้มาตั้งแต่ช่วงสงครามโลกครั้งที่สอง
ดีดีทีถูกสังเคราะห์ขึ้นเป็นครั้งแรกตั้งแต่ปี ค.ศ. 1874 โดยออตมาร์ ซีดเลอร์ นักเคมีชาวออสเตรีย แต่นักวิทยาศาสตร์เพิ่งทราบคุณสมบัติในการกำจัดแมลง ในปี ค.ศ. 1939 จากการค้นพบโดยพอล แฮร์มันน์ มูลเลอร์ นักเคมีชาวสวิส จากนั้นดีดีทีได้ถูกนำมาใช้ในการควบคุมโรคมาลาเรียและไข้รากสาดใหญ่ ในช่วงสงครามโลกครั้งที่สอง และนิยมใช้กำจัดแมลงศัตรูพืชและผลผลิตทางเกษตรกรรมในช่วงหลังสงคราม ประมาณการว่ามีการผลิตและใช้งานดีดีทีถึง 1.8 ล้านตัน
ในปี ค.ศ. 1962 นักชีววิทยาชาวอเมริกันชื่อ ราเชล คาร์สัน ได้ตีพิมพ์หนังสือชื่อ "Silent Spring" บรรยายถึงผลกระทบของดีดีทีต่อสิ่งแวดล้อม, การก่อให้เกิดมะเร็งในมนุษย์ และทำให้สัตว์ป่าหลายชนิดโดยเฉพาะนกเช่น อินทรีหัวขาว มีจำนวนลดลงจนเสี่ยงต่อการสูญพันธุ์ ทำให้เกิดการศึกษาวิจัยสืบเนื่อง และรณรงค์ให้ยกเลิกการใช้ดีดีทีอย่างขนานใหญ่ในสหรัฐอเมริกา จนมีการประกาศใช้กฎหมายห้ามใช้ดีดีทีในสหรัฐอเมริกา ตั้งแต่ปี ค.ศ. 1972 และเกิดอนุสัญญาสตอกโฮล์ม ห้ามการใช้ดีดีทีทั่วโลกมาตั้งแต่ปี ค.ศ. 2001
แฟตบอยสลิม
นอร์แมน เควนติน คุก () เกิดเมื่อวันที่ 31 กรกฎาคม ค.ศ. 1963 หรือเป็นที่รู้จักกันดีในชื่อว่า แฟตบอยสลิม (Fatboy Slim) เป็นดีเจจากอังกฤษสไตล์บิ๊กบีต โดยเขาจะรวมเพลงแนวอื่นอย่าง เบรกบีต, ร็อก, ฮิปฮอป, แทรนซ์, เฮาส์ และ อาร์แอนด์บี เข้าผสมในเพลงของเขา เจ้าของซิงเกิลฮิตอย่าง “Right Here, Right Now”, “Gangster Trippin”, “Bird Of Prey” และ “Weapon Of Choice” เป็นต้น เขาเคยเป็นสมาชิกวง เดอะเฮาส์มาร์ตีนส์ (The Housemartins) และ ก่อตั้งวง บีตส์อินเตอร์เนชั่นแนล (Beats International) ตั้งแต่ปี 1989 ถึง 1992 โดยมีเพลงฮิตอย่าง "Dub Be Good to Me" ติดอันดับ 1 บนยูเคอัลบั้มส์ชาร์ต และ ฟรีกพาวเวอร์ (Freak Power) วงดนตรีแนวเอซิดแจ๊สที่มี แอชลี่ย์ สเลเทอร์ เป็นนักร้องนำ โดยมีเพลง "Turn On, Tune In, Cop Out" ติดอันดับ 3 บนชาร์ตซิงเกิลแห่งสหราชอาณาจักร
นอร์แมน คุก โตใน ไรเกต เซอร์รีย์ ประเทศอังกฤษ เมื่ออายุ 18 ย้ายไปเรียนต่อที่ Brighton Polytechnic เขาเริ่มฝึกฝีมือการเป็นดีเจจากเมืองไบรตัน ปลายทศวรรษที่ 90 ในยุคที่คลับดีเจแจ้งเกิดเป็นพ็อพสตาร์ Norman Cook สร้างชื่อของเขาจากคลับดังที่ชื่อ ‘Boutique’ ในเมืองไบรตัน ประเทศอังกฤษ
ในปี 1985 ได้พบเพื่อนเก่า Paul Heaton และได้ชักชวนให้เขาร่วมอยู่ในวง The Housemartins วงนี้มีเพลงฮิตอันดับ 1 อย่าง "Caravan of Love"
ซิงเกิลแรกที่ทำให้เขาแจ้งเกิดคือ ‘Santa Cruz’ ที่ออกขายกับตราแผ่นเสียง Skint Record และนั่นเป็นการเปิดศักราชดนตรี Breakbeat ของวงการดนตรีเต้นรำอังกฤษ แต่ซิงเกิ้ลที่ทำให้ทุกคนรู้จักเขาก็คือ "The Rockafeller Skank" จากอัลบั้ม You've Come a Long Way, Baby ในอัลบั้มนี้ยังมีเพลงอันดับ 1 อังกฤษอย่างเพลง "Praise You" ที่กำกับโดย Spike Jonze (ผู้กำกับชื่อดังจากหนังเรื่อง ‘Adaptation’) มิวสิกวิดีโอเพลงนี้ยังได้รางวัล ‘Best Video Of All Time’ จากการโหวตของผู้ชมเอ็มทีวี
แฟตบอยสลิม มีอัลบั้มออกมาทั้งหมด 4 ชุด ( ‘Better Living Through Chemistry’, ‘You’ve Come A Long Way Baby’, ‘Halfway Between The Gutter And The Stars’ และ‘Palookaville’ ) ขายได้ทั้งหมด 8 ล้านก๊อปปี้ และได้รับรางวัลจากเวที Brit Awards, เอ็มทีวี วิดีโอ มิวสิก อวอร์ดส และ รางวัลแกรมมี่
เขายังเคยร่วมงานกับทุกคนตั้งแต่ Bootsy Collins (ในเพลง ‘Weapon of Choice’) ไปจนถึงวง Blur และแม้แต่ (เสียงของ) Jim Morrison ในเพลง ‘Sunset Bird of Prey’
แกรนทัวริสโม (แก้ความกำกวม)
แกรนทัวริสโม อาจหมายถึง
ฟีดเดอร์
ฟีดเดอร์ () เป็นวงอัลเทอร์เนทีฟจากเวลส์ ก่อตั้งในปี 1991 โดย แกรนต์ นิโคลัส (ร้องนำ/กีตาร์), ทากะ ฮิโรเสะ (เบส) และ จอน ลี (มือกลอง)
ฟร็องซัว เดอ ซาล
นักบุญฟร็องซัว เดอ ซาล (; 21 สิงหาคม ค.ศ. 1567 – 28 ธันวาคม ค.ศ. 1622) เป็นบาทหลวงโรมันคาทอลิกชาวฝรั่งเศส ได้รับแต่งตั้งให้เป็นบิชอปแห่งเจนีวา ผลงานที่สำคัญของท่านคือการดึงชาวเมืองชาเบลส์ซึ่งไปนับถือนิกายโปรเตสแตนต์ลัทธิคาลวินให้หันกลับมานับถือนิกายโรมันคาทอลิกได้สำเร็จ นอกจากนี้ท่านยังได้สร้างสรรค์วรรณกรรมไว้มากมายซึ่งมีส่วนสำคัญในการเสริมสร้างความศรัทธาในคริสต์ศาสนานิกายคาทอลิก จนต่อมาท่านได้รับยกย่องว่าเป็นนักปราชญ์แห่งคริสตจักร และเป็นนักบุญองค์อุปถัมภ์นักข่าว นักหนังสือพิมพ์ และนักเขียน
นักบุญฟร็องซัว เดอ ซาล เกิดในตระกูลขุนนางในดัชชีซาวอย ทางภาคใต้ของฝรั่งเศส ด้วยความที่เป็นบุตรคนโตในบุตรทั้ง 6 คน บิดาจึงตั้งใจจะให้ทำงานตุลาการศาลล่างและส่งไปเรียนที่วิทยาลัยในเมืองลาโรชและอานซี เมื่ออายุได้ 16 ปี เดอ ซาลก็เข้าเรียนด้านวาทศิลป์และมนุษยศาสตร์ที่ Collège de Clermont ขณะอยู่ที่นี่ได้เข้าร่วมการอภิปรายด้านเทววิทยา และเกิดความสงสัยเกี่ยวกับแนวคิดเรื่องเทวลิขิต และทุกข์ใจมากจนล้มป่วย จนที่สุดในปี ค.ศ. 1587 จึงตัดสินใจอุทิสตนต่อพระเจ้าโดยเชื่อว่าความรักของพระองค์ย่อมนำสิ่งที่ดีมาสู่มนุษย์ทุกคนรวมทั้งตัวเอง จนปี ค.ศ. 1588 ได้ย้ายไปเรียนนิติศาสตร์และเทววิทยาที่มหาวิทยาลัยปาโดวา ประเทศอิตาลีจนจบปริญญาเอกในปี ค.ศ. 1592
หลังจบการศึกษา บิดาของเดอ ซาลได้ปูทางชีวิตขุนนางให้โดยเตรียมแต่งตั้งให้เป็นวุฒิสมาชิกแห่งช็องเบรี และหาสตรีสูงศักดิ์มาเป็นคู่สมรส แต่แผนการทั้งหมดก็ต้องล้มเหลวเพราะเดอ ซาลตัดสินใจจะบวชเป็นบาทหลวง บิดาต้องจำใจยอมรับการตัดสินใจของบุตรเพราะบิชอปโกลด เดอ กรานีแยร์ (Claude de Granier) บิชอปแห่งเจนีวาในขณะนั้นได้เข้าช่วยเดอ ซาล โดยให้เขาได้รับศีลอนุกรมเป็นบาทหลวงจนสำเร็จแล้วแต่งตั้งให้เป็นอธิการอาสนวิหารเจนีวา (ซึ่งเป็นตำแหน่งที่สำคัญรองจากบิชอป) ในปี ค.ศ. 1593
นับตั้งแต่มีการปฏิรูปศาสนาฝ่ายโปรเตสแตนต์ขึ้น ชาวเจนีวาจำนวนมากได้หันไปเข้ารีตนิกายใหม่นี้ ส่งผลให้อาสนะของบิชอปแห่งเจนีวาซึ่งเป็นสัญลักษณ์อำนาจของนิกายคาทอลิกต้องถูกย้ายไปตั้งที่เมืองอานซี แคว้นซาวอยแทน เดอ ซาลในฐานะที่เป็นบาทหลวงก็ได้เผยแผ่ศาสนาอย่างแข็งขัน สามารถเข้าถึงคนยากจน รู้จักพัฒนาภาษาสัญลักษณ์เพื่อใช้เทศน์ให้กับคนหูหนวก เป็นต้น จนสามารถนำชาวโปรเตสแตนต์ให้หันกลับมาสู่ความเชื่อเดิม (เป็นคำที่เดอ ซาล ใช้หมายถึงแนวทางของคาทอลิก) ได้เป็นจำนวนมาก
ในปี ค.ศ. 1602 บิชอปแห่งเจนีวาถึงแก่กรรม เดอ ซาล จึงได้รับอภิเษกให้เป็นบิชอปแห่งเจนีวาสืบต่อแทน แต่ท่านได้ไปเจนีวาแค่ 2 ครั้งเท่านั้น ครั้งแรกไปตามพระบัญชาของสมเด็จพระสันตะปาปาที่ให้ท่านไปชักนำเบซานักเทววิทยาผู้สืบทอดแนวคิดของคาลวินให้กลับมานับถือคาทอลิก อีกครั้งหนึ่งเป็นการเดินทางผ่าน
นอกจากนี้ในวันที่ 6 มิถุนายน ค.ศ. 1610 ท่านยังร่วมกับนักบุญฌาน เดอ ช็องตาล (Jeanne de Chantal) ก่อตั้งคณะแม่พระเสด็จเยี่ยม (Order of the Visitation of Holy Mary) ซึ่งเป็นคณะนักบวชคาทอลิกหญิงที่เน้นงานเยี่ยมเยียนและช่วยเหลือคนป่วยและคนยากจน
นักบุญฟร็องซัว เดอ ซาล ถึงแก่กรรมขณะร่วมเดินทางในคณะของดยุกชาร์ล อิมมานูเอลที่ 1 ดยุกแห่งซาวอย เมื่อวันที่28 ธันวาคม ค.ศ. 1622 ที่เมืองลียง ประเทศฝรั่งเศส ขณะอายุได้เพียง 55 ปี หลังจากให้โอวาทแก่นักพรตหญิงท่านหนึ่งเป็นคำสุดท้ายว่า “ความถ่อมตน”
ในปี ค.ศ. 1661 ท่านได้รับการประกาศเป็นบุญราศีโดยสมเด็จพระสันตะปาปาอเล็กซานเดอร์ที่ 7 และได้รับการประกาศเป็นนักบุญในอีก 3 ปีให้หลัง ต่อมาในปี ค.ศ. 1877 สมเด็จพระสันตะปาปาปิอุสที่ 9 ก็ประกาศให้ท่านเป็นนักปราชญ์แห่งคริสตจักรด้วย
ลายมือชื่ออิเล็กทรอนิกส์
"ั"
ลายมือชื่ออิเล็กทรอนิกส์ (Electronic signature) คือ ข้อความหรือสัญลักษณ์ต่างๆ ที่ติดมากับข้อมูลอิเล็กทรอนิกส์ เพื่อระบุถึงตัวบุคคลผู้เป็นเของลายมือชื่ออิเล็กทรอนิกส์ หรือแสดงตนเป็นเจ้าของของข้อความและรวมถึงการยอมรับในข้อความหรือข้อมูลในอิเล็กทรอนิกส์ด้วย
ตามกฎหมายของไทย ลายมือชื่ออิเล็กทรอนิกส์ หมายความว่า อักษร อักขระ ตัวเลข เสียงหรือสัญลักษณ์อื่นใดที่สร้างขึ้นให้อยู่ในรูปแบบอิเล็กทรอนิกส์ซึ่งนำมาใช้ประกอบกับข้อมูลอิเล็กทรอนิกส์เพื่อแสดงความสัมพันธ์ระหว่างบุคคลกับข้อมูลอิเล็กทรอนิกส์ โดยมีวัตถุประสงค์เพื่อระบุตัวบุคคลผู้เป็นเจ้าของลายมือชื่ออิเล็กทรอนิกส์ที่เกี่ยวข้องกับข้อมูลอิเล็กทรอนิกส์นั้น และเพื่อแสดงว่าบุคคลดังกล่าวยอมรับข้อความในข้อมูลอิเล็กทรอนิกส์นั้น
พรีเมียร์ลีก ฤดูกาล 2010–11
เอฟเอพรีเมียร์ลีก ฤดูกาล 2010-11 เป็นการแข่งขันพรีเมียร์ลีก ฤดูกาลที่ 19 นับแต่เริ่มต้นมาในปี ค.ศ. 1992 เริ่มฤดูกาลเมื่อวันที่ 14 สิงหาคม ค.ศ. 2010 และสิ้นสุดฤดูกาลเมื่อวันที่ 22 พฤษภาคม ค.ศ. 2011 โดย เชลซี กลับมาป้องกันแชมป์
แมนเชสเตอร์ยูไนเต็ด ได้ตำแหน่งแชมป์ในนัดเสมอกับแบล็กเบิร์นโรเวิร์ส เมื่อวันที่ 14 พฤษภาคม ค.ศ. 2011 ทำให้สโมสรได้ตำแหน่งแชมป์เป็นครั้งที่ 19 ทำลายสถิติที่เคยเทียบเท่ากับลิเวอร์พูลแชมป์ 18 สมัย เมื่อปี ค.ศ. 2009 ไปได้ โดยทีมที่เข้าสู่การแข่งขันยูฟ่าแชมเปียนส์ลีกฤดูกาล 2011-12 คือ แมสเชสเตอร์ยูไนเต็ด เชลซี แมนเชสเตอร์ซิตี และอาร์เซนอล ส่วนทอตแนมฮ็อตสเปอร์เข้าสู่รอบคัดเลือกยูฟ่ายูโรปาลีก 2011–12 ส่วน 3 ทีมที่ตกชั้นสู่แชมเปียนชิป คือทีมเวสต์แฮมยูไนเต็ด เบอร์มิงแฮมซิตี แบล็กพูล
ทีมเข้าแข่งขันทั้งหมด 20 ทีม โดยเป็น 17 ทีมจากในฤดูกาล 2009-10 และอีก 3 ทีมที่เลื่อนขึ้นจากฟุตบอลลีกแชมเปียนชิป ฤดูกาล 2009-10
"อัปเดต วันที่ 23 พฤษภาคม 2011
แมตทิว มอร์ริสัน
แมตทิว เจมส์ มอร์ริสัน () เกิดเมื่อวันที่ 30 ตุลาคม ค.ศ. 1978 เป็นนักแสดงละครเวที รายการโทรทัศน์ และนักร้อง ชาวอเมริกัน เขาเป็นที่รู้จักในฐานะนักแสดงละครบรอดเวย์และละครออฟบรอดเวย์ หลายเรื่อง เช่นรับบทเป็นลิงก์ ลาร์คิน ในละครบรอดเวย์ "Hairspray" และเป็นที่รู้จักมากที่สุดจากการแสดงในซีรีส์ทางช่องฟ็อกซ์ เรื่อง "Glee" (2009–) ที่เขาได้รับรางวัลแซตเทิร์น และยังได้รับการเสนอชื่อเข้าชิงรางวัลลูกโลกทองคำและรางวัลเอมมี
แมรี สตีนเบอร์เกน
แมรี เนล สตีนเบอร์เกน () เกิดเมื่อวันที่ 8 กุมภาพันธ์ ค.ศ. 1953 เป็นนักแสดงชาวอเมริกัน มีผลงานแสดงภาพยนตร์มากกว่า 50 เรื่องในระยะเวลา 30 ปี สตีนเบอร์เกนประสบความสำเร็จจากบท ลินดา ดัมมาร์ ในภาพยนตร์เรื่อง "Melvin and Howard" ซึ่งทำให้เธอได้รับรางวัลออสการ์และรางวัลลูกโลกทองคำ สาขานำแสดงสมทบหญิงยอดเยี่ยม สตีนเบอร์เกนแต่งงานกับนักแสดงที่ชื่อ เท็ด แดนสัน
คู่นอนคืนเดียว
คู่นอนคืนเดียว หรือ วันไนต์สแตนด์ () แต่เดิมใช้หมายถึง การแสดงที่เล่นเพียงคืนเดียว โดยมากใช้กับกลุ่มรับเชิญในการออกทัวร์ แต่อย่างไรก็ตามคำนี้ มีความหมายที่เข้าใจกันว่า เป็น คู่นอนคืนเดียว ระหว่างคนสองคน ไม่ว่าจะเป็นเกิดความสัมพันธ์ในฉับพลัน หรือคาดว่าอาจเกิดความสัมพันธ์ทางเพศหรือด้านความรักในระยะยาวในภายภาคหน้า
แต่ละคู่ที่มีความสัมพันธ์แบบคู่นอนคืนเดียว โดยทั่วไปมักไม่รู้จักกันมาก่อนหรือรู้จักกันน้อยที่จะทำความรู้จักกัน ก่อนที่พวกเขาจะมีกิจกรรมทางเพศร่วมกัน คู่นอนคืนเดียวต่างจากการมีเพศสัมพันธ์กับคนขายตัว ที่จะเกิดขึ้นโดยไม่ต้องจ่ายเงินและเป็นเพศสัมพันธ์ชั่วคราว คู่นอนคืนเดียวอาจสามารถเป็นการมีเพศสัมพันธ์แบบไม่เป็นปกติและไม่ได้วางแผนมาก่อนของคนสองคน ทั้งคู่อาจจะไม่ได้ติดต่อหรือติดต่อกันน้อย นอกเหนือไปจากการมีเพศสัมพันธ์
นักวิจัยพบว่า ความรู้สึกของผู้หญิงที่เป็นคู่นอนคืนเดียวนั้นจะมีผลลัพธ์ด้านลบมากกว่าความรู้สึกของผู้ชาย ความรู้สึกที่ปรากฏด้านลบนั้น พวกเขาอาจรู้สึกกังวลใจเกี่ยวกับความสัมพันธ์ในเช้าวันต่อมา และอาจรู้สึกว่าตัวเองต่ำลง ศ. แอน แคมป์เบล จากมหาวิทยาลัยเดอแรม พูดว่า "ประเด็นที่ผู้หญิงรู้สึกนั้น ไม่ใช่การเจอในระยะสั้น แต่ความจริงคือผู้ชายไม่รู้สึกพอใจในตัวเธอ ผู้หญิงเหมือนรู้สึกขาดความรู้สึกพอใจที่พวกเธอทำกับใครเช่นนี้"
อะคริสต์มาสแครอล
อะ คริสต์มาส แครอล () นวนิยายของชาลส์ ดิกคินส์ ตีพิมพ์ครั้งแรกในประเทศอังกฤษเมื่อปี ค.ศ. 1843
อะ คริสต์มาส แครอล เล่าเรื่องราวเกี่ยวกับชายชื่อ เอเบเนเซอร์ สครูจ (Ebenezer Scrooge) นายธนาคารผู้เลือดเย็นและละโมบ ที่ได้รับการมาเยือนจากวิญญาณของเพื่อนเก่า ที่มาเตือนให้ระวังภูติแห่งเทศกาลคริสต์มาส จำนวน 3 ตน ที่จะมาเยือนตัวเขา คือ "ภูติแห่งคริสต์มาสในอดีต" (Ghost of Christmas Past) เป็นภาพชีวิตของสครูจในอดีตเมื่อเริ่มทำงานใหม่ๆ ยังยากจนอยู่แต่ใช้ชีวิตอย่างมีความสุข มีความเอื้ออารีต่อผู้คน, "ภูติแห่งคริสต์มาสในปัจจุบัน" (Ghost of Christmas Present) เป็นภาพชีวิตในปัจจุบันของสครูจ ที่เบียดเบียนผู้คนอย่างเลือดเย็น จนเป็นที่หวาดเกรงและเกลียดชังจากคนรอบข้าง และ "ภูติแห่งคริสต์มาสในอนาคต" (Ghost of Christmas Yet to Come) เป็นภาพของสครูจที่นอนตายอย่างเดียวดาย และถูกหัวขโมยเข้ามารุมทึ้งทรัพย์สมบัติ และหลุมฝังศพ
นวนิยายจบลงเมื่อสครูจตื่นขึ้นมาในเช้าวันคริสต์มาส สำนึกตัวได้ว่าชีวิตของเขานั้นขาดความรักและความเห็นอกเห็นใจต่อคนรอบข้าง เขาใช้เวลาที่เหลืออยู่ในวันนั้นไปกับการแบ่งปันให้กับผู้ยากไร้ และกลับไปอยู่กับครอบครัวอย่างมีความสุข
ดิคเก้นส์เริ่มแต่งนวนิยายเรื่องนี้ในเดือนตุลาคม ใช้เวลาในการเขียน 6 สัปดาห์ และตีพิมพ์จำหน่ายในช่วงก่อนเทศกาลคริสต์มาส ปี 1843 ในช่วงนั้นอยู่ในช่วงต้นสมัยวิกตอเรีย ที่เริ่มมีการฟื้นฟูเทศกาลคริสต์มาสแบบดั้งเดิม มีการริเริ่มธรรมเนียมต้นคริสต์มาส การส่งของขวัญและบัตรอวยพร นวนิยายได้รับความนิยมเป็นอย่างสูง และถูกนำมาดัดแปลงเป็นละคร ละครเวที และภาพยนตร์หลายครั้ง
แกรนด์ดัชเชสมาเรีย อเล็กซานดรอฟนาแห่งรัสเซีย
แกรนด์ดัชเชสมาเรีย อเล็กซานดรอฟนาแห่งรัสเซีย (ต่อมาเป็น ดัชเชสแห่งเอดินเบอระ และ ดัชเชสแห่งแซ็กซ์-โคบูร์กและก็อตธา) () ประสูติเมื่อ 17 ตุลาคม พ.ศ. 2396 ที่ ซากอย เซโล จักรวรรดิรัสเซีย เป็นพระราชธิดาในสมเด็จพระจักรพรรดิอเล็กซานเดอร์ที่ 2 แห่งรัสเซีย และพระจักรพรรดินีมาเรีย อเล็กซานดรอฟนาแห่งรัสเซีย ต่อมาได้อภิเษกสมรสกับเจ้าฟ้าชายอัลเฟรด ดยุคแห่งเอดินเบอระ พระราชโอรสองค์ที่ 2 ในสมเด็จพระราชินีนาถวิกตอเรียแห่งสหราชอาณาจักร และเจ้าฟ้าชายอัลเบิร์ตแห่งแซ็กซ์-โคบูร์กและโกธา เมื่อวันที่ 23 มกราคม พ.ศ. 2417 ณ พระราชวังฤดูหนาว กรุงเซนต์ปีเตอร์สเบิร์ก จักรวรรดิรัสเซีย ต่อมาได้สิ้นพระชนม์ในเดือนตุลาคม พ.ศ. 2463 ที่เมืองซูริค ประเทศสวิสเซอร์แลนด์ รวมพระชนมายุ 67 พรรษา
ทรงเข้าอภิเษกสมรสกับเจ้าฟ้าชายอัลเฟรด ดยุคแห่งเอดินเบอระ พระโอรสใน สมเด็จพระราชินีนาถวิกตอเรียแห่งสหราชอาณาจักร เมื่อวันที่ 23 มกราคม พ.ศ. 2417 มีพระราชโอรสและพระราชธิดาดังนี้
เจ้าหญิงเฮเลนาแห่งสหราชอาณาจักร
เจ้าหญิงเฮเลนา (เฮเลนา ออกัสตา วิกตอเรีย) ( หรือ "Helena Augusta Victoria: Princess Christian of Schleswig-Holstein") เป็นพระราชธิดาพระองค์ที่สามในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ประสูติเมื่อวันที่ 25 พฤษภาคม พ.ศ. 2389 และสิ้นพระชนม์เมื่อวันที่ 9 มิถุนายน พ.ศ. 2466 พระองค์ทรงเข้าพิธีอภิเษกสมรสในวันที่ 5 กรกฎาคม พ.ศ. 2409 ณ รอยัลชาเปล พระราชวังวินด์เซอร์ กับเจ้าชายคริสเตียนแห่งชเลสวิก-โฮลชไตน์-ซอนเดอร์บูร์ก-ออกัสเตนบูร์ก (ฟรีดริช คริสเตียน คาร์ล ออกุสต์; 22 มกราคม พ.ศ. 2374 - 28 ตุลาคม พ.ศ. 2460) มีพระโอรส 2 พระองค์และพระธิดา 2 พระองค์ซึ่งเจริญพระชนม์เป็นผู้ใหญ่ และมีพระโอรสอีก 2 พระองค์สิ้นพระชนม์เมื่อแรกประสูติ เจ้าหญิงเฮเลนาและเจ้าชายคริสเตียนไม่มีพระราชนัดดาที่ถูกต้องตามกฎหมาย แต่มีพระนัดดานอกสมรสจำนวนหนึ่งคน ซึ่งเสียชีวิตโดยไม่มีทายาทสืบสกุล เช่นเดียวกับพระบรมวงศานุวงศ์อังกฤษพระองค์อื่นๆ ที่มีพระอิสริยยศของเยอรมัน (เช่น เจ้าชายหลุยส์แห่งบัตเต็นแบร์ก) เจ้าหญิงเฮเลนา เจ้าชายคริสเตียน และพระธิดาสองพระองค์ได้สละพระอิสริยยศแห่งชเลสวิก-โฮลชไตน์ในปี พ.ศ. 2460 เมือจักรวรรดิอังกฤษและเยอรมันเป็นปฏิปักษ์กันในสงครามโลกครั้งที่ 1 สิ้นพระชนม์ 9 มิถุนายน พ.ศ. 2466 พระชันษา 77 ปี
มหาวิทยาลัยปาร์มา
มหาวิทยาลัยปาร์มา (; ) เป็นหนึ่งในมหาวิทยาลัยที่เก่าแก่ที่สุดในโลก โดยก่อตั้งในคริสต์ศตวรรษที่ 11 ตั้งอยู่ที่เมืองปาร์มา ประเทศอิตาลี ปัจจุบันมีนักศึกษาประมาณ 30,000 คน
มหาวิทยาลัยปาร์มา ประกอบด้วย 12 คณะ ได้แก่
มาลัยสามชาย
มาลัยสามชาย เป็นละครดราม่าของเอ็กแซ็กท์และซีเนริโอ (เดอะ วัน เอ็นเตอร์ไพรส์) สร้างจากบทประพันธ์ของว.วินิจฉัยกุล บทโทรทัศน์โดยปราณประมูล ควบคุมบทโทรทัศน์โดยศิริลักษณ์ ศรีสุคนธ์ กำกับการแสดงโดยผอูน จันทรศิริ อำนวยการผลิตโดยนิพนธ์ ผิวเณรและถกลเกียรติ วีรวรรณ นำแสดงโดยพิยดา จุฑารัตนกุล, ภูธเนศ หงษ์มานพ, สหรัถ สังคปรีชา, ยุกต์ ส่งไพศาล และอรจิรา แหลมวิไล ออกอากาศทุกวันจันทร์-พฤหัสบดี เวลา 20.25 น. - 21.25 น. ทางสถานีวิทยุโทรทัศน์กองทัพบก ออกอากาศครั้งแรกวันที่ 21 กันยายน พ.ศ. 2553
เรื่องราวชีวิตของลอออร (พิยดา จุฑารัตนกุล) สตรีผู้มีความดีและความงามบริสุทธิ์ดุจมาลัย แต่โชคชะตานำพาให้ต้องผ่านการมีคู่ครองถึงสามครั้ง กับชายที่มีคุณลักษณะแตกต่างกันถึงสามชาย ชายคนแรกคือยศ พลาธร (ภูธเนศ หงษ์มานพ) หนุ่มเจ้าสำราญที่เป็นรักแรกของลอออร เขาคือชายที่สอนให้เธอได้รู้จักกับด้านที่เลวร้ายของความรัก ชายคนที่สองคือเทพ ราชศักดิ์ (สหรัถ สังคปรีชา) นายทหารผู้แข็งแกร่งและมั่นคง เขาเป็นเสมือนร่มโพธิร่มไทรให้เธอได้พักพิงได้ไม่นานเขาก็ถูกพรากจากไป และต่อมาเธอก็ได้พบกับเจ้าดิเรกรุจ (ยุกต์ ส่งไพศาล) ชายคนที่สาม นายแพทย์หนุ่มรูปงามที่เสมือนน้ำทิพย์ชุบชีวิตของลอออรให้ฟื้นกลับคืนขึ้นมาใหม่อีกครั้ง
ตลอดเวลาถึงแม้จะผ่านมาถึงสามชาย ลอออรก็เป็นที่รักเป็นที่ยกย่องเชิดชูของทุกผู้คนที่ได้รู้จัก เพราะความดีและกรอบประเพณีที่ดีงามที่เธอยึดมั่นเอาไว้ในใจ ต่างจากทองไพรำ (อรจิรา แหลมวิไล) สาวน้อยจากซ่องยี่สุ่นเหลือง เธอใช้ความสวยล่อลวงให้ผู้ชายมาหลงใหล ไม่ใช่เพียงครอบครัวของยศและลอออรที่ต้องพินาศเพราะเสน่ห์ของทองไพรำ แต่กิเลศและความทะยานอยากของทองไพรำแผดเผาทำลายชีวิตของผู้ชายทุกคนที่อยู่ใกล้ ๆ
คะนอง (ภูริ หิรัญพฤกษ์) บ่าวคนสนิทของยศ ยอมทรยศเจ้านายผู้มีพระคุณเพื่อเธอ แต่สุดท้ายก็ต้องตายด้วยมือของใบ (อาณัตพล ศิริชุมแสง) คนฝึกม้าของยศชู้อีกคนของทองไพรำ นรินทร์ (วิทวัส สิงห์ลำพอง) ชายหนุ่มผู้อ่อนไหว บุตรชายของเจ้าคุณนราภิบาล (จักรกฤษณ์ อำมรัตน์) ก็ถูกดึงให้เข้ามาพัวพันในวังวนแห่งเสน่ห์นี้จนเกิดโศกนาฏกรรมที่ผลาญชีวิตทั้งพ่อและลูกไปอย่างน่าสลดใจ
แม้ลอออรกับทองไพรำจะแตกต่างกันเหมือนน้ำกับไฟ แต่โชคชะตาก็เล่นตลกให้ทั้งสองต้องเกี่ยวข้องสัมพันธ์กันในทุกช่วงของชีวิต โลกอันสงบร่มเย็นของลอออรต้องล่มสลายเพราะไฟแห่งกิเลสและราคะของทองไพรำที่ลุกโชนโชติช่วง
สังคมเว็บไซต์ออนไลน์
สังคมเว็บไซต์ออนไลน์ () คนในสังคมหรือผู้คนต่างๆ ใช้ในการโต้ตอบกันกับส่วนอื่น ๆ โดยทั่วไปบนเวิลด์ไวด์เว็บ ผู้คนมากมายมารวมตัวกันมีความสนใจที่มีร่วมกัน แต่ก็ยังมีหลายวิธีที่ผู้คนในสังคมใช้กันในทุกวันนี้ ประเภทแรกของสังคมเว็บไซต์ออนไลน์ที่ทำขึ้นคือ “คนเป็นส่วนสำคัญของเว็บไซต์” เช่น Bebo, Facebook และ MySpace เว็บไซต์ดังกล่าวจะส่งเสริมผู้คนเป็นจุดสำคัญของการปฏิสัมพันธ์ทางสังคม การกระทำเช่นนี้ identity ออนไลน์ (และโปรไฟล์) ถูกสร้างโดยผู้ใช้แต่ละคนในหลายรูปแบบคล้ายกับหนังสือเดินทาง
ประเภทที่สองของสังคมเว็บไซต์ออนไลน์จะเป็นตัวอย่างโดยเรียงลำดับความสำคัญของงานต่างๆของเว็บไซต์ ตัวอย่างเช่น หากมีความสนใจในการถ่ายภาพและต้องการแบ่งปันสิ่งนี้ให้กับผู้อื่นที่มีความสนใจในสิ่งเดียวกัน ก็มีเว็บไซต์การถ่ายภาพเช่น Flickr, Kodak Gallery และ Photobucket
นอกจากนี้ยังมีวิธีที่สองของคนในสังคมเว็บไซต์ออนไลน์ ชนิดทั่วไปที่ใช้มากที่สุดและบ่อยที่สุดในทุกเวลาระยะทางและเฉพาะในเวิลด์ไวด์เว็บ ในสังคมเว็บไซต์ออนไลน์นั้นไม่มีการติดต่อสื่อสารกันแบบตัวต่อตัวส่วนบุคคล ส่วนมากในสังคมเว็บไซต์ออนไลน์ใน Flickr คือการแบ่งปันภาพถ่ายและการแสดงความคิดเห็นในรูปของผู้อื่น อย่างไรก็ตามแต่สมาชิก Flickr มาจากพื้นที่ทั่วไปในท้องถิ่น
สังคมเว็บไซต์ออนไลน์อาจใช้เรียกแตกต่างกันสองแนวความคิด แนวคิดแรกคือเป็นคำอธิบายของเว็บ 2.0 เทคโนโลยีที่เน้นการปฏิสัมพันธ์ทางสังคมและชุมชนก่อนสิ่งอื่นใด แนวคิดที่สองเป็นข้อเสนอสำหรับเครือข่ายในอนาคตคล้ายกับเวิลด์ไวด์เว็บ
สังคมเว็บไซต์ออนไลน์สามารถอธิบายเป็นคนเชื่อมโยงกันและการโต้ตอบกับเนื้อหาการมีส่วนร่วมในลักษณะการสนทนาและมีส่วนร่วมทางอินเทอร์เน็ต การใช้งานสังคมเว็บไซต์ออนไลน์สร้างขึ้นเพื่อส่งเสริมการสื่อสารระหว่างผู้คน
ตัวอย่างการใช้งานสังคมเว็บไซต์ออนไลน์ Twitter, Facebook, และ Jaiku
สังคมเว็บไซต์ออนไลน์จะเชื่อมโยงผู้คน องค์กร และความคิด การกล่าวถึงวิธีการใช้คำในบริบทนี้ถูกแนะนำในกรกฎาคม 2004 เรียกว่า “สังคมเว็บไซต์ออนไลน์ : สร้างเครือข่ายสังคมกับ XDI” ในกระดาษได้อธิบายวิธีการแนะนำโพรโทคอลใหม่เพื่อใช้สำหรับกระจายการแบ่งปันข้อมูลและประสานสื่อให้ตรงกัน, XDI, สามารถเปิดใช้งานใหม่ของชั้นข้อมูลที่เชื่อถือได้แลกเปลี่ยนการใช้งาน มีการสร้างกุญแจซึ่งให้ในการบล็อกเลเยอร์นี้คือ I-names และ I-numbers (ขึ้นอยู่กับข้อกำหนด OASIS XRI), หน้า Dataweb และ link contracts
การสร้างเครือข่ายสังคมเว็บไซต์ออนไลน์โดยใช้ FOAF ถูกใช้ตั้งแต่ปี 2000
การเปรียบเทียบเว็บไซต์สังคมออนไลน์ที่ดีที่สุดคือระบบธนาคารทั่วโลกและระบบบัตรเครดิต โครงสร้างพื้นฐานนี้ได้พัฒนาขึ้นเพื่ออำนวยความสะดวกแลกเปลี่ยนข้อมูลทางการเงิน โดยทั่วไปหมายถึงการสร้างการแลกเปลี่ยนระหว่างผู้ให้บริการโดยบุคคลที่สามที่มีความน่าเชื่อถือคือธนาคาร
สังคมเว็บไซต์ออนไลน์ใช้วิธีเดียวกันสำหรับการแลกเปลี่ยนข้อมูลส่วนตัวที่สำคัญโดยทั่วไปหมายถึงการสร้างการแลกเปลี่ยนระหว่างผู้ให้บริการ โดยบุคคลที่สามที่มีความน่าเชื่อถือ
ปริญญาโท
ปริญญาโท () เป็นปริญญาที่ให้แก่บุคคลซึ่งผ่านการศึกษาซึ่งแสดงความชำนาญหรือภาพรวมระดับสูง (high-order overview) ของสาขาการศึกษาหรือแขนงการประกอบวิชาชีพเฉพาะ ในขอบเขตที่ศึกษา ผู้ได้รับปริญญาโทถือว่ามีความรู้สูงในหัวข้อทฤษฎีและประยุกต์กลุ่มชำนัญพิเศษ ทักษะการวิเคราะห์ การประเมินเชิงวิจารณ์หรือการประยุกต์ทางวิชาชีพระดับสูง และความสามารถแก้ไขปัญหาซับซ้อนและคิดอย่างเคร่งครัดและเป็นอิสระ
งานลามก
งานลามก () เป็นการสำแดงสิ่งอันเป็นสาระสำคัญทางเพศอย่างโจ่งแจ้ง เพื่อประโยชน์แห่งการเร้ากามารมณ์และประลุความใคร่ทางกาม
ปืนไรเฟิลซุ่มยิง
คำศัพท์ในทางการทหารและหน่วยงานบังคับใช้กฎหมาย ปืนไรเฟิลซุ่มยิง () คือปืนเล็กยาวที่สามารถวางตำแหน่งกระสุนได้แม่นยำในระยะยิงที่ไกลกว่าอาวุธปืนประจำกายชนิดอื่น ปืนไรเฟิลซุ่มยิงโดยทั่วไปจะถูกสร้างขึ้นอย่างระมัดระวังในความถูกต้องเหมาะสม ติดตั้งกล้องเล็ง และรังเพลิงสำหรับปลอกกระสุนชนวนกลาง คำๆนี้บ่อยครั้งที่ในสื่อใช้บรรยายถึงปืนที่ติดตั้งกล้องส่องเพิ่มที่ใช้กับเป้าหมายที่เป็นบุคคล
บทบาททางทหารของพลซุ่มยิง (คำนี้มาจากนกปากซ่อม (snipe) ซึ่งเป็นนกที่ล่าหรือยิงได้ยากมาก) สามารถสืบย้อนไปได้ถึงคริสต์ศตวรรษที่ 18 แต่ปืนไรเฟิลซุ่มยิงที่แท้จริงกลับมีการพัฒนาเป็นอย่างมากเมื่อเร็วๆนี้ ความก้าวหน้าของเทคโนโลยีโดยเฉพาะกล้องส่องและอุตสาหกรรมการผลิตยิ่งช่วยเพิ่มความแม่นยำให้กับปืน ยิ่งถูกใช้ด้วยบุคลากรทางกองทัพที่ได้รับการฝึกเป็นพิเศษปืนจะยิ่งได้แม่นยำไกลกว่าปืนไรเฟิลปกติ ปืนไรเฟิลซุ่มยิงอาจมีพื้นฐานจากปืนไรเฟิลพื้นฐานแต่เมื่อติดกล้องส่องมันก็จะกลายเป็นปืนไรเฟิลซุ่มยิง